Whatsapp | San Fermin Ikastola\nExtremadurako Juntak on-line gida labur hau atera du ikasle, familia eta eskolentzat:\nInformazio bailagarria du:\nWhatsapp erabiltzeko adina\nOhikoa da 11 eta 12 urteko umeak Whatsapp erabiltzea eta gaur egungo nerabeen egunerokoan parte hartzea, baita ume txikiagoetan ere bai. Whatsapp jeisteko modu seguruena da, Androideko beste aplikazioentzat bezala, Play Store, mobilak instalatua duten izen bereko aplikazioaren bidez lortzen dena.\nEspainian, 14 urte baino gutxiagoko umeak ezin dute Sare Sozialetan parte hartu, gurasoen onespenarekin salbu. Adin hau lortzen da datu protekzioen legetik. Hain zuzen ere, Reglamento de Desarrollo de la Ley Orgánica de Protección de Datos-en 13.1 artikuluan debekatzen dio edozein enpresa zein entitateri 14 urte baino gutxiagokoen datuak erregistratzea gurasoen baimenik gabe.\nOso zaila da dagoeneko mobila erabiltzen duten gazteek ez erabiltzea modu hain errez, azkar eta ia doain den komunikatzeko aukera ematen dien aplikazio bat. Horregatik gure beharra eta erresponsabilitatea da hezitzea eta jakinaraztea beren elkarrizketen pribazitateari buruz eta Whatsapp bidez bidaltzen diren irudiekin.\nInformazioa bai, txismeak ez. Taldea oso erabilgarria da zure seme-alaba eta gelako taldearen informazioa partekatzeko. Ez bihurtu “chusmerío” batean.\nErantzun soilik zerbait gehitzen baduzu. Adibidez, norbaitek galdetzen badu: "norena da etxean ahaztu duten beroki urdina?" ez erantzun esateko "nirea ez".\nEz zaitez zure seme-alabaren agenda izan. Gelara ez bada joan, ez eskatu taldeari etxeko-lanak. Lagunduiozu bere erresponsabilitatea jasotzen.\nPentsatu birritan idatzi baino lehen. Ez idatzi aurrez aurre esango ez zenuken zerbait eta kontuan izan idatzitako hitzak errez gaizki ulertu daitezkeela.\nEz kritikatu irakaslea taldean. Arazoren bat sortzen baldin bada irakaslearekin, aurrez aurre berarekin hitz egin bere argumentuak entzuteko.\nPribatasuna errespetatu. Ez partekatu edukiak inoren pribatasuna urratzen dutenak edo besteegan mingarriak izan daitezkeenak.\nEz irribarre utzi inor. Saiestu beste lagunak, gurasoak zein irakasleak irri utziko dituzten iruzkinak.\nZure nortasuna mantendu. Ez utzi zure seme-alabari zure izenean erantzutea telefonoa, zure nortasuna hartuz.\nEz emotikono gehiegi jarri. Gauza batzuek argibideak behar dituzte. Beti ez da egia irudia mila hitza baino hobea dela.\nErabili zure irizpide propioa. Taldean esaten den guztia ez da egia. Irakurri, pentsatu eta adierazi zure iritzia. Baita zure desadostasuna beharrezkoa baldin bada.


Modu asko daude inbertsio funts bati buruzko informazioa eskuratzeko. Lehena inbertsio funtsa saldu nahi digun berari eskatzea da. Inoiz banketxe batera joan, eta inbertsio funts bat saldu nahian hasten bazaizkigute, eskatu inbertsio funtsaren liburuxka. Bertan aurkituko dugu beharko dugun informazio guztia. Eta ez konformatu erakutsiko diguten errentagarritasun taularekin bakarrik. Ikusi dugu, jada, taula hori ez dela fidatzekoa.\nBeste informazio iturri bat Balore Merkatuaren Espainiako Batzordearen (CNMV) web gunea da. Errenta finkoaren kasuan ikusi genuen bezala, inbertsio funtsak ere CNMVk arautzen ditu, eta bertan aurki dezakegu Espainian merkaturatzen diren inbertsio funts guztiei buruzko informazio osoa.\nAzkenik, weg gune ugari aurki daitezke inbertsio funtsei buruzko informazioarekin. Adibidez, ezagunenetakoa Morningstar da.\nInbertsio funtsen gastuak azaldu genituenean funtsek kudeatzaile bat izaten dutela ikusi genuen. Kudeatzailea funtseko aurrezkiak behar bezala inbertitzeaz arduratzen da, beraz, bere erabakiak oso garrantzitsuak izango dira funtsaren errentagarritasunari begira.\nKudeatzaileak funtsaren inbertsio politika jarraitu beharko du, noski, baina politika hori oso zehatza izanik ere, beti egin beharko du aukeraketa bat. Eta horretarako, enpresak aztertu, aurreikuspenak osatu, inbertsioen garapena jarraitu, eta abar egingo du. Jakina, lan guzti horrengatik ordainsaria jasoko du, inbertsio funtsaren gastu gisa azalduko den kudeaketa gastua, hain zuzen. Horrela, kudeaketa gastua kudeatzailearen jakinduriaz baliatzeko ordaintzen dugun gastua bezala ere ikus daiteke. Inbertsioak gure kabuz egin beharko bagenitu auskalo zer emaitza lortuko genukeen, beraz, hobe dakien bati ordaindu inbertsioak aproposak suertatuko direla ziurtatzeko.\nBaina kudeatzaileen lana benetan da ona? Asmatzen dute beren inbertsioekin? Kudeatzaileek horrela dela erantzungo digute, noski, eta hori frogatzen duten hainbat datu erakutsiko dizkigute. Baina ikus dezagun adibide bat, ea egia den.\nRV España %18,4 %17,4 %31,7 %9,3 %-36,4 %33,0 %-13,9 %-7,1 %4,0 %30,8 %6,30\nBolsa España %18,1 %17,3 %28,8 %11,2 %-23,8 %34,5 %-19,4 %-11,7 %5,7 %30,7 %7,17\nBestinver Bolsa %30,0 %27,1 %37,4 %4,8 %-35,2 %34,6 %3,7 %-12,7 %14,9 %29,7 %10,84\nCaja Laboral Bolsa %16,5 %16,1 %27,9 %6,5 %-34,2 %33,3 %-13,1 %-8,8 %2,0 %20,9 %4,68\nFoncaixa Bolsa Gestion España %16,6 %22,3 %33,3 %14,3 %-44,3 %27,6 %-3,2 %-13,5 %7,7 %29,2 %6,05\nGVCGaesco Bolsalider %24,9 %16,7 %38,4 %0,8 %-36,7 %24,0 %-20,3 %-15,0 %-7,6 %29,0 %2,57\nIBEX 35 %19,3 %20,4 %34,2 %9,3 %-36,8 %36,2 %-13,9 %-8,5 %1,5 %26,3 %6,24\nKutxabank Bolsa %18,8 %18,1 %28,3 %6,9 %-33,8 %31,5 %-11,5 %-8,2 %4,2 %24,8 %5,87\nBolsa España %16,4 %18,3 %32,4 %2,5 %-37,7 %33,7 %-13,1 %-9,8 %-0,8 %24,2 %4,16\nRenta 4 Bolsa %17,3 %18,4 %26,3 %9,8 %-36,5 %33,0 %-11,8 %-7,6 %0,1 %27,5 %5,40\nAcciones Españolas %18,5 %19,1 %30,1 %8,2 %-37,2 %33,9 %-13,7 %-10,1 %1,4 %25,4 %5,12\nAurreko taulan Espainiko errenta aldakorrean inbertitzen duten hainbat inbertsio funtsek azken 10 urteetan izan duten errentagarritasuna ikus dezakegu: urtetik urtera, eta UTB baliokidea. Azken lerroan, Espainiako burtsaren bilakaera neurtzeko erabiltzen den IBEX 35 indizearen aldaketak ikus daitezke.\nEmaitza oso garbia da: ia funts guztiek IBEX 35ek baino emaitza askoz hobeak lortu dituzte. Eta ez da harritzekoa, azken hamarkadan IBEX 35en emaitza ez baita beste mundukoa izan. Horra hor, bada, kudeatzaileen gaitasuna frogatuta.\nEzta hurrik eman ere! Harrigarria da horren taula soilak bere baitan izan ditzaken gezur eta faltsukeria pila. Eta okerragoa da horrelakoxe taulak erabiltzen dituztela inbertsio funtsak saldu nahi dizkigutenek.\nLehen gezurra funtsaren izenean egoten da ia beti. Bolsa, España, eta horrelako hitzak edukita Espainiako errenta aldakorrean bakarrik inbertitzen duten inbertsio funtsak izatea espero genezake. Baina ez da horrela izaten. Egia da inbertsioen gehiengoa Espainiako errenta aldakorrean egiten dutela, baina inbertsio politika aztertu, eta Espainiako errenta aldakorraz gain beste edozertan ere inbertitzeko aukera edukitzen dutela ikus dezakegu. Eta orduan, zergatik alderatzen dute beren errentagarritasuna IBEX 35ekin? Alderaketa zuzena izateko beren inbertsio aukera guztiak jasotzen dituen indize bat erabili beharko lukete.\nHurrengo gezurra kudeatzailearen meritua azaltzerakoan egoten da. Urte mordo bateko emaitzak batu, eta azkenean beti irabazle. Baina urtetik urtera aztertzen badugu egoera hain erosoa ez dela ikus dezakegu. Nola liteke horrelako aldaketa handiak edukitzea urte batetik besterako errentagarritasunean? Urte txar bat eta sekulako jipoia gure aurrezkientzat. Egia da IBEX 35 ere oso gorabeheratsua izan dela, baina zertarako dago orduan kudeatzailea?\nBaina benetan gezur itzela dena IBEX 35en berezkotasun batetaz egiten duten erabilera da. Zerrendako inbertsio funts guztiak metatze funtsak dira, hau da, beren etekinak funtsean bertan pilatzen dituzten funtsak. Beraz, funtsen inbertsioek dibidenduak ematen badituzte dibidendu horiek funtsera doaz, eta, ondorioz, funtsaren errentagarritasuna handitzen dute. IBEX 35 indizea, ordea, akzioen balioetaz osatuta dago, eta, beraz, ez du dibidendurik jasotzen, dibidenduak banatzean akzioen balioa gutxitu egiten baita.\nDibidenduak azaldu genituenean IBEX 35eko enpresek bataz beste urtean %4 edo gehiagoko dibidenduak banatzen zituztela ikusi genuen, beraz, funtsen errentagarritasuna alderatzerakoan IBEX 35i dibidenduak gehitu beharko litzaizkioke gauzak behar bezala egiteko. Eta hor hasten dira kudeatzaileen estuasunak, bapatean IBEX 35eko enpresetan inbertitze hutsak %2,52ko UTB eman beharrean %7 baino gehiagoko UTB ematen baitu.\nBaina, orduan, zertarako kudeatzaile bat? Zergatik ez kudeaketaz ahaztu, eta zuzenean IBEX 35eko enpresak erosiko dituen funts soil bat? Gainera, horrelako funts baten kudeaketak ezin du batere zaila izan, eta kudeaketa gastuak ezerezean behar lukete, funtsaren errentagarritasuna ahalik eta gutxien kaltetuz. Eta dibertsifikazioa ziurtatuta izango genuke, gainera.\nHorixe da, hain zuzen, kudeaketa aktibo eta pasiboaren artean dagoen aldea. Inbertsio funts batek kudeaketa aktiboa duela esaten da inbertsio hoberenak aukeratzen saiatzen den kudeatzailea duenean. Aldiz, kudeaketa pasiboa duela esaten da kudeatzaileak indize edo zerrenda jakin bat jarraitu besterik egiten ez duenean, aukeraketa lanetan aritu gabe.\nGoiko taulako ia funts guztiak kudeaketa aktibokoak dira. Salbuespen bakarra ING Direct Fondo Naranja IBEX 35 da, IBEX 35 indizea jarraitzen duen funts pasibo bat. Eta harrigarria badirudi ere, hoberenetakoa da. Eta hori %1eko kudeaketa gastuak dituen arren —gehiegizkoa kudeaketa pasiboko funts batek sortzen duen lanerako—.\nJakina, kudeatzaile onak ere badaude. Adibidez, txundigarria da Bestinver Bolsa funtsaren emaitza. Egia da Espainiako errenta aldakorraz gain Portugalekoan ere inbertitzen duela, baina hala ere. Lastima Bestinver Bolsako orain arteko kudeatzaileek duela gutxi funtsetik alde egin izana.\nInbertsio funtsen etekinak funtseko aurrezkiekin egindako inbertsioenak dira: aurrezkiak gordailuetan jasotzen badira, interesak; errenta finkoan inbertitzen bada, kupoiak; errenta aldakorrean bada, dibidenduak; eta abar. Eta errenta finkoa edo aldakorra erosi eta saltzen badira, orduan ondare irabazi edo galerak ere lortuko dira.\nInbertsio funtsaren etekinak, ordea, ez zaizkie zuzenean funtsaren partaideei banatzen. Horren ordez normalean funtsean bertan pilatzen dira, berauek ere inbertitu eta etekin gehiago lortzeko. Horri esker funtsaren balioa handituz joaten da etengabe. Jakina, inbertsioetan galerak eduki badira funtsaren balioa txikiagotu egingo da, eta baita gastuen eraginez ere. Beraz, funtsaren balioa aldiero aldatuz doa inbertsio eta gastuen arabera.\nInbertsio funtsaren balioa partaidetza guztien artean banatzen denez partaidetza bakoitzaren balioa erabil dezakegu funtsaren errentagarritasuna neurtzeko. Eta etekinak jaso nahiko bagenitu aski izango genuke partaidetzak itzuli eta aurrezkiak berreskuratzearekin. Azken batean, akzioekin bezalatsu da.\nNormalean inbertsio funtsek egunero argitaratzen dute bere partaidetzaren balioa, eta ordutegi zehatz bat izaten dute harpidetzak eta itzulketak balio horrekin egiteko.\nBestalde, badira baita ere etekinak partaideen artean banatzen dituzten funtsak. Honelako funtsek, aldi batean pilatzen joan ondoren, partaidetza guztien artean banatzen dituzte etekinak. Hori egiterakoan, noski, partaidetzaren balioa banatutako etekinen arabera txikiagotzen da. Akzioen dibidenduen antzekoa litzateke hau.\nFunts ohikoenak etekinak etengabe pilatzen dituztenak dira, metaketa funts izenez ezagutzen direnak, alegia. Besteei, hau da, noizean behin etekinak banatzen dituztenei, banaketa funts deitzen zaie.\nFunts bakoitzak gastu desberdin ugari izan ditzakenez, funtsen arteko alderateka errazteko, inbertsio funts bakoitzari bere TER kalkulatzen zaio. Funts baten TER funts horrek urtean zehar dituen gastu arrunten batura da, eta funtsaren balioaren ehuneko gisa adierazten da. Beraz, inbertsio funts batek zenbat eta TER txikiagoa eduki, orduan eta gastu gutxiago izango ditu, eta interesgarriagoa izan daiteke inbertsio gisa.\nBestalde, funts baten TER ezagutzeak funtsaren egokitasuna aurreikusteko ere balio diezaguke. Adibidez, demagun funts baten inbertsio politika Euroguneko epe motzeko errenta finkoan inbertitzea dela, eta bere TER %2 dela. Errenta finkoa ezagututa badakigu datozen urteetan inbertsio politika horren etekinak oso mugatuak izango direla, funtsaren kudeatzailea munduko hoberena izanda ere. Seguraski etekin guztiak gastuetan joango lirateke, gainera. Beraz, funts hori oso inbertsio kaskarra litzateke.\nItxura batean inbertsio funtsengatik ez dugu gasturik ordainduko. Hau da, funts bateko partaidetzak harpidetzean, mantentzean edo itzultzean ez digute zuzeneko komisiorik ordaindu araziko. Beraz, gasturik ez dutela irudituko zaigu. Baina gauzak ez dira horrela. Inbertsio funtsek gastuak dituzte, eta uste baino handiagoak gainera. Gertatzen dena gastuak zeharkakoak izaten direla da. Hau da, gastuak zuzenean guri ordaindu arazi beharrean —adibidez errenta finko eta aldakorreko eragiketetan gertatzen den bezala—, inbertsio funtsean pilatutako aurrezkietatik kentzen dira. Hortaz, garbi eduki: inbertsio funtsek badituzte gastuak.\nInbertsio funtsen gastuetako bat zaintzarena da. Zuzeneko inbertsioekin gertatzen den bezala, inbertsio funtsetako inbertsioak ere erakunderen batean gorde behar dira —gordailuzaina—, eta horrek zaintza gastuak sortzen ditu. Ez da gastu handia izaten, normalean funtsaren balio osoaren %0,1 inguru urteko, baina gastua azken finean. Ez dugu ahaztu behar, gainera, nahitaezkoa dela gastu hau txikia izatea, gastuen eragina gutxitzeko ari baikara inbertsio funtsak aztertzen.\nInbertsio funtsen beste gastu bat kudeaketarena da. Funtsek aurrezkiak inbertsio politikaren arabera inbertituko dituen pertsona edo talde bat izaten dute, funtsaren kudeatzailea, alegia, eta kudeatzaile honek bere lanarengatik kobratu egiten du, noski. Honi kudeaketa gastua deitzen zaio, eta inbertsio funtsen gastu handienetakoa izan ohi da. Kontu handiz begiratu behar dugu gastu hau, sekulako astakeriak ikusten baitira. Adibidez, oso ohikoa da funtsaren balio osoaren %2 kobratzea urtean, kudeatzailearen lana hutsalaren hurrena izan arren.\nZenbait inbertsio funtsetan harpidetza eta irteera gastuak ere egoten dira, hau da, funtseko partaidetzak harpidetu edo itzultzeagatik ordaindu beharrekoak. Ez da ohikoa, baina hobe horrelako kontuekin adi ibiltzea.\nLortzen diren irabazien gaineko komisioak ere aurki daitezke zenbaitetan. Hau da, irabazien zati bat kudeatzailearentzat eman beharra. Baina hau ere ez da oso ohikoa.\nBeraz, kontu izan inbertsio funtsen gastuekin. Ezkutuan geratu ohi dira, eta askotan daudenik ere ez gara konturatuko, baina kalte handia eragin diezaiekete gure aurrezki eta etekinei, eta arrazoi nahikoa izan daitezke funts bat edo beste baztertzeko.


«Euskaltegiek erabileran eta ohituretan ere eragin behar dute» | El Diario Vasco\nSociedad«Euskaltegiek erabileran eta ohituretan ere eragin behar dute»\n«Euskaltegiek erabileran eta ohituretan ere eragin behar dute»\n90 adituk hartu dute parte UEUk eta HABEk antolatutako Topaketan. / UEU\nHelduen euskalduntzean diharduten eragile denak elkartu dira aspaldiko partez, «egitekoa eta egin dezaketen ekarpena» elkarrekin aztertzeko\nSábado, 10 noviembre 2018, 18:53\nUrteak zeramatzaten elkartu gabe euskaltegiek eta, oro har, helduen alfabetatze eta euskalduntzearen inguruan diharduten erakunde eta eragileek. Zehazki, 16 urte, 2002 urtean egin baitzen azkeneko Helduen Euskalduntzearen Jardunaldia, bosgarrena, 1998an irekitako bidea itxi zuena.\nDenbora dezente, sektoreak euskararen biziberritzean duen eragina eta garrantzia kontuan izanda. Azken bi egunotan Bilbon egin den Glotodidaktikako VI. Topaketarekin amaitu da etenaldia, eta dirudienez ez da berriz horren eten luzerik izango, topaketa bi urtetik behin egiteko erronka jarri baitio bere buruari UEUren Glotodidaktikako sailak. Sail horrek eta HABEk antolatu dute, hain zuzen, 'Helduen Euskalduntze Alfabetatzea aurrera begira' lelopean egin den topaketa.\n90 adituk hartu dute parte bertan eta, Arkaitz Zarraga topaketaren koordinatzailearen esanetan «elkarlanerako abiapuntu bat izan da. Sektore handia gara eta denon ekarpenak beharrezkoak izan dira. Sektoretik kanpo dauden eragileekin ere elkarlana bilatu dugu: euskalgintzarekin, unibertsitateekin, plangintzetan ari direnekin… Lehen pauso bezala, izen eta sigla asko bildu ditugu topaketa honen baitan: HPS, Kontseilua, HABE, AEK, IKA, Gabriel Aresti, Udal Euskaltegiak,EHU, Deustuko Unibertsitatea, Begoñako Andramari Irakasle eskola, Azpeitiko Udal Patronatua, Elhuyar, Osakidetza…».\n«Euskaltegien sektoreak herritarren aurrean itxura ahula ematen du. Prestigio eta baliabide falta dago»\n«Euskararen erabileran eragiteko, ahozkotasuna gehiago lantzea ezinbestekoa da»\nZarragak, amaierako saioaren ostean, bi egunetan mahairatu diren denetariko ekarpen eta gogoetek argi utzi dutena berretsi du. «Azken topaketa egin zenetik, gauza asko aldatu dira helduen euskalduntze alfabetatze esparruan: ikasleen tipologia aldatu egin da, glotodidaktikaren inguruko hausnarketan aurrerapausoak gertatu dira, metodologia eta tresna berriak dauzkagu, zeregin berriak sortu dira eta, oro har, gure egitekoan erronka berriak agertu dira. Euskara Biziberritzeko prozesua bera ataka berrian dago», esan du.\nAtaka horretan, «euskarari bultzada berri bat» eman behar zaion «une garrantzitsu» honetan, euskaltegiek «garai batean izan genuen erkargarritasuna berreskuratu behar dugu. Sarritan azterketen eta egiaztatze prozesuen morroi bihurtzen gara eta, behar bada, ez gara kapazak beste hainbat erronkari aurre egiteko».\nTopaketa amaitutakoan zabaldu dituzten ondorioetan, oso presente daude azken 40 urteotako aldaketak: «Alfabetatzea praktikoki desagertu egin da, baina ikasle kopurutan antzera gabiltza: 30.000 bat ikasle zeuden orduan eta 35.000 inguru daude gaur egun. Ikasleen adinak gora egin du; etorkinen kopuruak ere bai».\nAsier Zarragak, Topaketak hasi aurretik, adierazi zuen «egituraketatik hasi eta klaseko azken ariketara arte» hausnartu beharra dagoela. Egituraketaren aldetik, hain zuzen, arazoak ditu sektoreak. «Hezkuntzarekin alderatuta, arreba pobrea da, eta euskaltegi homologatuen inguruan ere kezka handia dago finantziazio sistemak ez duelako behar bezalako baldintza egokirik ahalbidetzen», ondorioztatu dute. Hortaz, «euskaltegiena herritarren aurrean itxura ahula ematen duen sektorea da. Prestigio eta baliabide falta dago».\nHori, aipatutako erakargarritasun faltarekin batera, bereziki kezkagarria izan daiteke, besteak beste, irakasleen bataz besteko adina, 47 urtekoa, kontuan hartuta: «Datozen urteetan irakasle asko jubilatuko dira, baina erreleboa ez dago ziurtatuta, finantziazio egonkorragoaren falta dela eta».\nIkasleak ere izan dituzte gogoan. Izan ere, «hizkuntza eskakizunak gainditzea da ikasleek duten helburu nagusia, baita diru-laguntzak jasotzeko modua ere. Horrek erabat baldintzatzen ditu irakasteko moduak, klaseko giroa eta dinamika». Hala ere, «euskaltegiak ez dira akademia hutsak, erabileran, jarreretan eta ohituretan ere eragin behar dute».\nEuskararen biziberritze prozesuan eragin handia izan dute euskaltegiek eta, une honetan, ezagutzatik erabilerarako jauzia ematea ezinbestekoa denean, euskaltegiek ezin dute lehengoarekin jarraitu. «Ahozkotasuna lantzea beharrezkoa da, eta horretarako sortu edo erabili behar diren material egokiak izan behar dituzte», nabarmendu dute ondorioetan. Lan-munduko euskara plangintzen alorrera hurbildu beharra ere aipatu dute urritzak jo dituzten baliabideekin aurre egin behar dieten erronka ugarien artean.


Gure Esku Dago: "Erreferenduma ez da delitua, larrialdi demokratiko batean gaude" - Aiaraldea - Aiaraldea.eus\nGure Esku Dago: "Erreferenduma ez da delitua, larrialdi demokratiko batean gaude"\nErredakzioa 2019-10-14 19:53\nMobilizazioak deitu ditu Aiaraldeko Gure Esku Dagok Amurrion, Artziniegan, Laudion, Urduñan eta Arrankudiaga-Zollon.\nUrriaren 1eko ereferenduma dela eta, Espainiako Auzitegi Gorenaren epaia salatu du Gure Esku Dagok Euskal Herrian. Aiaraldean ere izan du oihartzuna deialdiak, herritar ugari atera baitira kaleetara erabakia salatzera.\nGure Esku Dagok adierazi duenez, demokraziaren aurkako eraso larria da erreferendumagatik 9 eta 13 urte arteko espetxe zigorrak ezartzea. "Epaia ez ezik prozesua bera ere ez da justua izan: arbitrariotasunez betea izan da, funtsik gabeko akusazioetan oinarritu da eta behin-behineko espetxealdiarekin presoen eskubideak urratu dira, Nazio Batuen Erakundeko Atxiloaldi Arbitrarioei buruzko lantaldeak salatu duenez". Absoluzioa jo dute amaiera justu bakartzat, "baina hilabeteetan aurreikusitakoa berretsi du Espainiako estatuak: larrialdi demokratikoan gaude".\nUrduñan, Amurrion, Laudion eta Artziniegan 19:00etan elkartu dira. Arrankudiaga-Zollon eta Orozkon, aldiz, 20:00etan.\nErreferenduma ez da delitua!!! Euskal herria Kataluniarekin!!#Llibertatpresospolitics #TsunamiDemocràtic pic.twitter.com/AKWyCt4OSv\n— Gure Esku Urduña (@GureEskuDagoUrd) October 14, 2019\nArgazkiak: Alazne Lafragua, Marian Ureta, Maddi Isasi, Beñat Aginako, Txomin Egiluz eta Izar Mendiguren Cosgaya


Berriz ere oreka puntua | Politika | Berria\nNoiz sortua: 2014-06-08 00:30:00\nErabakitzeko eskubidea. Giza katea. ANALISIA\n2014ko ekainak 8\n«Eta ekainaren 9an zer?». Hori galdetu du jendeak Gure Esku Dago-ren mahai inguruetan eta. Bihartik aurrera zer, beraz.\nHilketak, ilegalizazioak, atxiloketak, torturak, kale borroka, jazarpenak zeudela abiatu zuten 2007an autodeterminazio eskubidearen aldeko mugimendu zibila, Idiazabalen, eta Goierrira hedatu zen gero. Duela urte eta erdi bat pasa, Euskal Herrira jauzi egitea pentsatzen hasi ziren. Ordurako ETAk jarduera armatua bukatua zuen, Sortu legeztatua zen, ezker abertzalea koalizioan zegoen erakunde publikoetan... Bake giro bat, ez erabatekoa. Iazko ekainaren 8an aurkeztu zuten Gure Esku Dago dinamika. «Herri bat gara, erabakitzeko eskubidea dugu eta herritarron garaia da».\nEz zen lelo berria ere. Konparazio batera, 1992an Euskal Herriko bost eragile sozialek, autodeterminazioa aldarrikatuta, «demokraziari ekarpena» egin nahi izan zioten. Orain Gure Esku Dago-k ere esaten du demokrazia kontua dela erabakitzeko eskubidea. 1992an burujabetzarekin ere lotzen zuten aldarria; herritarrek eta eragileek 1992ko urriaren 18ko manifestazio erraldoian independentzia eskatu zuten. Orain, aldiz, Gure Esku Dago-k azaldu du bere dinamika ez dela horretan sartzen.\nArrunt desberdinak dira lehengo eta gaurko garaiak. ETAk borroka armatua utzi izana funtsezkoa da horretan. Baina Goierriko kuadrillak gogoa, ekimena eta sena eduki zuen duela zazpi urte, «egoera lokaztutakoa» zenean, Angel Oiarbidek maiz esan bezala. Eta garrantzitsuena: pausoz pauso joan dira, pixkanaka espazioak irabazten, sentsibilitate desberdineko herritarrak batzen, duela gutxira arte ere izandako «harrera hotzei» goxotasuna eskaintzen, eta «xede prepolitiko» edota «printzipio demokratikotik» harago ez luzatzen pausoa.\n«Badirudi Euskadin erabaki eskubidea ari dela bihurtzen prozesua gidatzen duen haria», zioen abenduan Jon Azua Jaurlaritzako lehendakariorde ohiak.\nEspainiako Estatuan ere aldarrikapen horri eutsi berri diote ezkerreko eragile askok. Kultura politiko itxia dute han boteregune eta indar nagusiek. 2011ko udaran kasik egun batetik bestera aldatu zuten konstituzioa, estatuaren baitako administrazioetako defizit publikoari muga ezartzeko. Erreferendumik ez. Orain, Juan Carlos I.a erregearen lekuan Felipe VI.a jartzea bi asteko kontua izango da, gobernuak ordezkapen proiektua 28 hitzetan prestatuta. Estatu ereduaz, erreferendumik ez. Baina oraingoan IU, Podemos, Equo eta ezkerreko beste eragile batzuek erabakitzeko eskubidea aldarrikatu dute. Estatuan monarkia ala errepublika izateko, galdeketa antola dadila nahi dute, herritarrek erabaki dezatela.\nAztertu beharreko mugimendua izango da euskal herritarrentzat ere. Espainiako Estatuan erabaki eskubidearen alde dauden indarrek Europako hauteskundeetan 4,9 milioi boto eskuratu zituzten; bozen irabazle PPk, lau milioi. Datu berria da hori. Nafarroan eman dute pausoa: atzo, Iruñean, eragile abertzaleak eta abertzale ez direnak manifestazio batean bildu ziren Monarkiari ez, herritarrek erabaki lelopean. Dei bateratua egin zuten.\nErabaki eskubideen aldeko indarrek elkarren arteko konplizitatea bilatu beharko dute, demokraziaren alde. Hortik eratorriko da herri proiektuen gauzatzea eta bermea.\nEkainak 8, Gure Esku Dago iraungi da. Urtebeteko epea eman zioten sustatzaileek, aurreratu zutenez. Konfiantza ereiteko balio izan du; oraingoz, zifrak baino garrantzitsuagoa da hori. Udazkenean mugimendu berri bat eratuko dute. Pausoa luzatzean, orain arte bezala pazientzia izatea gakoa izan daiteke. Hots, berriz ere oreka puntua topatzea da kontua, garaiak eskatzen ez duenean edo baldintzak ez daudenean azeleragailua gehitxo ez zapaltzeko, edo, aldiz, dinamika ez moteltzeko. Herri honetan frustrazioak ez birsortzeko.


Ohiko galderak - Zeugaz Getxo\nZer da Zeugaz Getxo?\nZeugaz.Getxo Getxoko Udalaren aplikazio bat da, hiritarren parte hartzera bideratutakoa; gune bat da hiri irekiagoa, gardenagoa eta parte-hartzaileagoa eraikitzeko, hiritar guztiek protagonismoa dutela.\nKode irekian oinarritutako parte-hartze izaerako plataforma da. Edozein hiritarrek ikus dezake plataforma nola eratuta, berrerabil dezake edo hobe dezake.\nZenbait modutan hartu daiteke parte, prozesuaren arabera eta hiritar bakoitzaren inplikazioaren arabera.\nKontsultatu prozesu parte-hartzaileak.\nNabigatu azken proposamenen artean, balorazio onena duten, iruzkin gehien dituzten edo eztabaida gehien eragiten duten proposamenen artean.\nHar ezazu parte:\nPlataforman modu aktiboan parte hartzeko erregistratu egin behar da.\nSortu proposamen berriak.\nKomentatu Udalak zein herritarrek egindako proposamenak, aldeko edo kontrako iritzia emanez edota hausnarketa orokorrak eginez.\nUtzi zure aldeko zein kontrako argudioak edo hausnarketa orokorrak.\nEman babesa proposamenei (erroldatuta daudenentzako aukera).\nEgin proposamenen jarraipena:\nEgin proposamen guztien jarraipena: plataforman aukeratutakoak eta hitzordu presentzialetan sortutakoak (hitzordu presentzialak daudenean).\nEzagutu itzazu hitzordu presentzialetako datuak eta horietan egondako eztabaidak (egotekotan).\nAukera ezazu proposamen bat eta jarraitu bere bilakaera: erregistratu diren iruzkinetatik hasi eta amaierako dokumentuetaraino.\nZer dira prozesu parte-hartzaileak?\nZeugaz Getxo-ko jarduera hauetan hiritarren parte hartzea ezinbestekoa da eta gehienetan garatzen dira proposamenen komunikazio, diagnostiko, ekarpen, erabaki, emaitza edo ebaluazio faseetan. Fase bakoitza prozesu parte-hartzaile bakoitzean ikus dezakezu.\nZer dira proposamenak?\nErabiltzaileek egindako ekarpenak dira. Batzuetan, erabiltzaileen babesa jaso dezakete. Horietako batzuek erabakitzeko funtzioa izango dute eta beste batzuek, aldiz, kontsultatzekoa soilik. Prozesu bakoitzak bere arauak izango ditu.\nZer dira iruzkinak?\nProzesu batzuetan espazio bate egongo da erabiltzaileek proposamen edo eztabaiden inguruan ekarpenak egiteko, eta bertan balorazio negatibo edo positiboak jaso ahalko dituzte.


Kultura eta Hizkuntza Politikako sailburuaren 2018ko abenduaren 11ko Aginduaren bidez, Kultura eta Hizkuntza Politika Sailak «2019ko Kultura Ondarea» sarirako deialdia egin zuen.\nKultura Ondarearen zuzendariaren 2019ko maiatzaren 16ko Ebazpenak «Kultura Ondarea» sarian parte hartzeko onartutako lehiakideen behin betiko zerrenda onartu zuen.\nBalorazio Batzordea bilduta –Mikel Aizpuru Murua, Maite Iturbe Mendialdua, Katixa Agirre Miguélez, Agustín Azkarate Garai-Olaun, Jose Manuel Palacios Navarro eta Amaia Goikoetxea Marquések osatutakoa–, eta horren proposamenez, hau\nLehenengoa.– «2019ko Kultura Ondarea» sariak ematea hobekien baloratutako hiru bideoak egin dituzten taldeetako kideei:\n– Europa Ikastetxea: «Fantastic Beasts and where to find them in Bilbao».\nBigarrena.– Ebazpen hau Eusko Jaurlaritzaren iragarki-taula elektronikoan eta EHAAn argitaratuko da, jakinarazteko.\nEbazpen honek administrazio-bidea agortzen ez duenez, interesdunek gora jotzeko errekurtsoa aurkez diezaiokete Kultura eta Hizkuntza Politikako sailburuari, hilabeteko epean, jakinarazi eta hurrengo egunetik kontatzen hasita, Administrazio Publikoen Administrazio Prozedura Erkidearen urriaren 1eko 39/2015 Legearen 121. eta 122. artikuluetan xedatutakoari jarraituz.\nVitoria-Gasteiz, 2019ko maiatzaren 27a.\n(Bertaratzea ezinezko izateagatik, José Ángel María Muñoz Otaegi, Kulturako sailburuordea, apirilaren 11ko 82/2017 Dekretuak xedatutakoarekin bat etorriz).


Araba Euskaraz jaia, igande honetan | EiTB Taldea | EiTB Hiru3\nAzken eguneratzea: 2014/06/12 16:06 (UTC+2)\nARABAKO IKASTOLEN ALDEKO JAIA\nAraba Euskaraz jaia ospatu zen igandean\nJaia Lapuebla de Labarcan egin zen, "Mugan bizi, bizi" lelopean.\nAraba Euskaraz: Milaka lagunek Assa Ikastolaren deiari erantzun diote\nEkainaren 15ean euskara izan zen protagonista nagusi Lapuebla de Labarcan. Arabako Errioxako herriak Araba Euskaraz jaia hartu zuen aurten, "Mugan bizi, bizi" lelopean. Ohi legez, milaka euskaltzale bertaratu ziren, giro ezin hobeaz gozatzeko. Bost gune desberdin egon ziren: "Biura gunea", "Mazuelo gunea", "Tempranillo gunea", "Garnatxa gunea" eta "Graziano gunea".\nUrtero bezala, egitarau zabal-zabala prestatu zuten, familia osoaren gozamenerako. Dantzarien eta bertsolarien emanaldiak, puzgarriak, herri-bazkaria eta euskal jolas eta jokoak egon ziren, besteak beste.\nMusikak tarte berezia izan zuen jaian. Batetik, Kometa, Zea Mays, Mikel Urdangarin, Ze Esatek!, Arkada Social, Dirty Brothers, Oihan Vega DJ eta Akerbeltz aritu ziren, gutxi batzuk bakarrik aipatzearren, eta bestetik, txarangek, trikitilariek, txistulariek, txalapartariek eta gaiteroek jaia girotu zuten.\nOraingo honetan Assa Ikastolari egokitu zitzaion Arabako ikastolen aldeko jaia antolatzea.\nGainera, EiTBk hitzorduarekin bat egin zuen, eta hurbil-hurbileko informazioa eskaini zuenTaldeko telebista zein irratiek. Ziur gaude Hiru3 Komunitateko kide ugari ere Araba Euskaraz jaira joan zirela eta gozatu ederra hartuko zutela!


Han ere txakurrak oinutsik! C1 →\nPosted on abendua 4, 2019\tby hegoaldeuskaltegia\nNew Jerseyko irakasle bat eskolatik bota zuten umeei Santa Claus, Bizarzuri, gezurretako pertsonaia dela jakinarazi zielako. Bizarzuri benetakoa dela idatzi zuen ume batek, eta irakasleak zuzendu. Noiz eta Eguberrien bezperan. Pazkoko Untxia, Perez sagutxoa eta abar ere asmakeriak direla adierazi zuen andereñoak.\nZuzen jokatu al zuten irakaslea kaleratzean? Zergatik?\n10 erantzun Hil da Olentzero -ri\nPuri -k dio:\n7:46 pm abendua 12, 2019\nGure artean badaude pertsonaia maitagarriak,batez ere, etxeko txikientzat. Zenbait ospakizun berezietan agertzen direnak. Gabonak, adibidez, bere pertsonaia dauzkate, Olentzero, eta Olentzerori esker gabonek bere xarma dauzkate. Gauza bera gertatzen da Perez xaguarekin, hau da, hortz bat erortzen denean buruko azpian utzi behar dute, hurrengo egunean opari txiki bat beren truke jasotzeko.\nNik uste dut, ohitura horiek politak direla umeentzat poztasuna eta alaitasuna ekartzen dituztelako. Gainera, fantasia horrek urte gutxi irauten du, norbaitek egia kontatu arte.\nNew Jerseyko irakasleari buruz esango nuke berak ez zuela hori aitortu behar, baina lana galtzeko gehiegi dela.\nNire kasuan, ez dut gogoratzen zenbat urte nituen egia jakin nuenean, ziur nago ahizparekin eta lagunekin konturatu nintzela. Dena den, nahiz eta jakin, esan gabe jarraitu genuen ahizpak eta biok anaia txikiak geneuzkalako.\nGainera, Olentzero eta Perez sagutxoa ez zirela benetakoa normaltasunez hartu nuen, niretzat garrantzitsuena zen opariak jasotzea, eta hori jarraitzen du izaten gaur egun.\nPil-pilean -k dio:\n8:00 pm abendua 12, 2019\nHasteko, berria irakurri ondoren, esan behar dut, irakaslea lanetik botatzeko neurria, oso gogorra iruditzen zaidala; baina, era berean, desegokia iruditzen zait haurrei esatea Olentzero Hilda dagoela.\nNire ustez, ez da txarra haurrei ilusioak sortea. Gauza horiengan, zenbat eta denbora gehiago sinesten dute, hobeto litzateke. Hau sortzaileak behar ditugu eta irudimena hegan uzten dutenak; urteen buruan, inozentzia hori galdu egiten duelako, eta “mundua” oinak zoruan jartzen dizkizu.\nBukatzeko, esan behar dut ez duda la gogoratzen, noiz edo nola jakin nuen Olentzero ez existitzen. Segur aski, eta neure buruari ezagutuz, eskolan izango zen. Beti izan Naiz “Antoñita fantastikoa” eta urteak igaro ondoren, horretan jarraitzen dut. Beraz, ikasgelako azkena litzateke hori jakiten.\nRuna -k dio:\n10:01 pm abendua 12, 2019\nBetiko istorio magikoa da txiki gehienentzat. Guztion aiton-amonek, gure gurasoei kontatu zioten eta haiek guri eta guk gure seme alabei. Horrela izan da urte askotatik eta horrela jarraituko du.\nNire ustez, gurasoek erabaki badute pertsonai magikoak bere aurrei aurkeztea, irakasle batek ez dauka inolako ezkubiderik kontrakoa esateko eta gutxienez ume bati.\nUrteak pasata, denok konturatzen gara hori gezur hutsa zela. Eta zer? gure haurrekin gezur berdina esaten dugu, zergatik?\nMomentu onak pasatzen ditugula haiekin postal bat idazten, edo zoriontsuak ikusten adibidez.\nDena argituz, ez da gezur txar bat.\n10:24 pm abendua 12, 2019\nHasieran esan nahiko nuke irakasle batek egia esanez gero nire umeei, zuzenean kaleratuko nukeela. Zergatik? Erabaki hau bakarrik gurasoen erabakia delako eta ez irakasleenik. Horretaz gain, uste dut irudipen hau mundurik politeko gauza dela.\nNik gogoratzen dut txikietatik nire etxean Errege Magoak asko gustatu zitzaizkigula eta orain nire umeei irudipen berdina trasmititzen diet. Horregatik ez nuke nahiko nire umeei beste pertsonek irudipen hau kendu.\nEta ea noiz konturatu nintzen Errege Magoak gurasoak ziren? Ez dut gogoratzen zer urteetan izan zen, baina oso argi gogoratzen dut eguna eta monentua… Nire amari kontatu nion ume batek niri kontatu zidala sekretua eta berak esan zuen baietz, gurasoak zirela. Eta oso triste ipini nuen!!\nHarrezkero, nire bizimodua asko aldatu da! Kar,kar,kar\n11:25 pm abendua 12, 2019\nHasteko,iruditzen zait irakasle horrek egin zuena oso gaizki dagoela.Inor ez da nor klasean umeei hori esatekotan eta norbaitek benetakoa esatekotan,bere persona maiteei kontatzea tokatuko litzaieke..\nOrain dela mende askotatik gure gizartean sustrai sakonak dituen ohitura da eta uste dut umetan oso miragarria bizitzea dela.\nNire kasuan ,horrela gertatu zen.Txikia nintzenetik kontatzen zizkidaten istorioak asko gustatzen zitzaizkidan eta istorio horietarako batzuk Perez sagutxuari,Olentzerori eta Errege Magoei buruzkoa ziren.Beraz,haietako norbaitek etorri behar izaten zuen bakoitzean,paregabeko momentuak ziren\nNire ustetan,adin horrekin oso inoxente zara eta amets egitea zoragarria da eta nahiz eta denbora pasa ahala,normalean gauzak aldatzen dira denetik konturatzen ari zarela eta.Hala ere,era desberdina bizitzen jarraitzen duzu eta gainera, berriro, seme-alabak dauzkazunean,ilusio baino askoz gehiagorekin bizitzera itzultzen zara\n11:35 pm abendua 12, 2019\nNire iritziz, irakasleak gehiegi kontatu zuen ez zelako beharrezkoa ikaslea zuzentzea, Uste dut haurrari ilusioa kenduz bere funtzioak gainditu zituela. Hala ere, ez nion irakasleari kaleratu, azkenean norbaitek egia esango ziolako Santa Clausi buruz.\nEz naiz gogoratzen noiz zehatz-mehatz jakin nuen bai Olentzeroa bai Errege Magoak ez zirela egiazkoa. Baina seguru nago irakasleek ez zidala egia esan. Uste dut 10 urte inguru genituenean, eskolara joaten ginen umeok gurasoak erregeak zirela marmartzen hasi ginela. Azkenean elkarrekin hitz egin genuen eta egia ohartu genuen. Baina, Olentzeroa bizirik dago Gabon-gau guztietan nire etxera etortzen delako eta opari asko ekartzen didalako.\nBukatzeko, asmatutako pertsonaia hauek bizi izatekotan, mundua askoz hobea izango litzateke.\n11:53 pm abendua 12, 2019\nGai honi dagokionez, berrogei urteko neska bat izaten jarraitzen dut; izan ere, pertsonaia hauek haurtzaro guztiz zoriontsua bizi izatea eragin didate, Errege Magoek batez ere. Jakin arren pertsonaia hauek fikzioak direla, ez dut niri esatea ez direla benetakoak onartzen; beraz, ez dakit nola, baina ez dut inoiz izan nor diren Errege Magoei buruzko elkarrizketa bat; beti saiatzen naiz hizketa mota hau alde egiten; hots, gurasoak direla, El Corte Inglés-a dela,…\nLaburbilduz, ikastetxeko zuzendaria izan banintz, agur esango niokeen irakasle horri, ume horiei Gabonetako ilusioa galdarazi dielako.\nLanista -k dio:\n9:57 am abendua 13, 2019\nGabonak momentu berezi bat dira, batez ere umeentzako.\nBetidanik legezko gutuna bidali ondoren hazten da ilusioia eta baita urduritasuna ere, agian posiblea delako pentsatzea erregeek edota olentzerok gutunak galdu egin dituztela eta opariak ez direlako zure etxera ailegatuko, horrexegatik beldurtzen dira umeek.\nBaina ilusioia pixkanaka urteak pasa ahala beherantz jotzen du… umeek behin zer eskatu ez dakitenean, denetarik dutelako izaten ohi da…\nNik bederatzi urte bete nituenean jakin nuen nor ziren pertsonai berezi horiek, eta nahiko ondo hartu nuen, nire gurasoen konfidantza nabarmen igo baitzen.\n10:05 am abendua 13, 2019\nNire iritziz, egia esateagatik kalera bota egin zuten irakaslea akatz haundi bat zen. Gai honek esaten dit, gaur egungo gizartea gero eta okerrago dabila. Pentsa ezazu, mesedez kalera bota egin zuten egia esateagatik…egin zutenak ez du inolako zentzurik.\nHonek zera erakusten digu tonto lapikoak garela, alde batetik esan dizkiguten gezurrak ez zaigulako batere gustatzen; bestetik, gure haurreei gezurrak kotatzen dizkiegulako, beraz, ez gara bizkorragoak. Guztiaren gainetik, egia esan behar dugu, benetan.\nDakigun bezala, Bizarzuri zein Olentzero zein Perez sagutxoa zein Hiru Errege zein beste batzuk tradizioak dira. Tradizioek guganaino ekarri ditu ohitura zahar hauek, eta hauek hala paganoen ohiturez nola okultismoaz zuzen-zuzen erlazionatzen da. Hau da egia.\nTxikitan nire familian ez zen ohitura Gabonak ospatzea, beraz, ez dut Gaboneengan sinesten, eta bere ispirituengan ere ez. Beste era batera esanda, urte osoa zintzoak izan behar dugu; urte osoaren zehar oparitxoak egin genitzake.\nGogoratu: “Gezurra esan nuen Getarian, eta ni baino lehenago zen atarian”\n10:22 am abendua 13, 2019\nGabonak dira, oro har, momentu bereziak eta itxaropenez beterik daudelako gehienezko familiatan.\nUme txikiak denetariko opariak eskatzen eta jasotzen dituztelako eta adinakoek etxera bueltatzen direlako esaten dut momentu berezia dela.\nOso gaizki ikusita dago irakasle batek umeei pertsonai magikoek nor diren esateak. Jakina, hau da salbuespena, eta ez ohitura. Gehienezko umeek hamar urte baino lehen jakiten omen dute egia, agian bizpahiru urte beranduago anaia-arrebaren bat helduago dutenek eta beste batzuek klaseko norbaitek egia jakin ondoren, klase osoa jakiteko bakarrik bizpahiru aste besterik ez da itxaron behar. Eta hau jakina, gaizki baino okerrago ere dago.\nEz da ilusioia galdu behar, nahiz eta egia jakin, niri bederatzi urterekin egia esan zidaten eta horrek nire gurasoengan konfidantza handiagoa izateko balio zitzaidan.


Jabetza likidatzeko akordioaren lagina - Dibortzioa Eta Jabetza\nLege BereizketaEzkontzakIdeia Eta Aholku ErromantikoakKoronabirusa (Covid-19AdopzioaBikoteentzako Sexu AholkuakHarremanetarako AholkularitzaEzkontza Aurreko AholkuakAzken BerriakEzkontzarako Prestatzen\nNagusia / Dibortzioa Eta Jabetza / Jabetza likidatzeko akordioaren lagina\nJabetza likidatzeko akordioaren lagina\nBikote batek banantzea erabaki ondoren, biek ezkontzako ondasunak banatzeko prozesua egin behar dute. Besteak beste, autoak, altzariak, ondasunak eta zorrak, hala nola hipotekak, kredituak, etab. Beheko formularioak jabetza likidatzeko hitzarmenak nolakoa izan daitekeen erakusten du. Kontuan izan, hala ere, inprimaki honek ondasunen inguruko gaiak baino ez dituela hartzen eta ez dituela haurren, ezkontidearen laguntza edo zaintzari buruzko eztabaidekin lotutako gaiak.\nnola gozatu sexurik gabeko ezkontza\nHona hemen adibide bat jabetza likidatzeko hitzarmen bat:\nAkordio hau ____________________________ artean egiten da, aurrerantzean 'Senarra' eta __________________________, aurrerantzean 'Emaztea' izenarekin.\nAlderdiak _____________________ egunean ezkondu ziren, ___________________, eta ordutik senar-emazteak dira eta dira.\nAlderdien banaketa data ________________________________ zen.\nSenarraren eta emaztearen artean desberdintasun konponezinak sortu direnez, banandu egin dira eta dibortzioa eskatu dute. Ondorengo akordioak haien arteko ondasun arazoen ebazpena adierazten du epaiketara joan gabe. Hitzarmen honek alderdien arteko jabetza eskubide eta betebehar guztien behin betiko likidazio gisa balioko du.\nAlderdi bakoitzak deklaratzen du diru-sarrerak eta aktiboak erabat ezagutzera eman dituela.\nAlderdi bakoitzak jakitun, adimenez eta borondatez egin du akordio hau; eta\nSenar-emazteak beren abokatuek aholkatu dituzte hitzarmen honekin lotutako legezko eskubideei buruz.\nAkordio honek hemen jorratutako gaien azken xedapena adierazten du. Akordio hau dibortzio behin betiko aginduan sartuko da.\nAkordio hau ez betetzeagatik sortzen diren eztabaidetarako, nagusi den alderdiak bere arrazoizko kostuak eta prokuradorearen kuotak izango ditu.\nOndasun bereizien identifikazioa eta berrespena\n(1) Senarraren jabetza bereizia\nHonako hau Senarraren ondasun bereizia da / ditu, hark bere jabetza bereizitzat har ditzan. Emazteak ondasun horien gaineko eskubide eta interesa baztertzen du eta uko egiten dio.\nZerrendatu aktiboak hemen: _____________________\nHonako hau Emaztearen ondasun bereizia da, bere jabetza bereizitzat hartu behar ditu. Senarrak ondasun horien gaineko eskubide eta interes guztiak baztertzen eta uko egiten ditu.\n(2) Emaztearen ondasun bereiziak\nZerrendatu aktiboak hemen:_____________________\nEzkontzako ondasunen identifikazioa eta banaketa\n(1) Senarraren ezkontzako ondasunak\nSenarrari ondoko aktibo eta pasiboak esleitu eta esleituko zaizkio. Emazteak senarrari bere ondasun gisa transferitzen dizkio ondasun bakoitzaren eskubide eta interes guztiak.\nZerrendatu ondasunak hemen: _____________________\n(2) Emaztearen ezkontzako ondasunak\nEmazteari ondoko aktiboak eta pasiboak esleitu eta esleituko zaizkio. Senarrak Emazteari ondasun bereizi gisa transferitzen dizkio ondasun bakoitzaren gaineko eskubide eta interes guztiak.\nSenarra / emaztea familiako etxean geratuko da, _____________________ kokatuta dagoena, gertaera hau gertatu arte (zirkulatu bat):\n(1) Alderdietako txikienak hemezortzi urte betetzen ditu,\n(2) Batxilergoko lizentziatuak, edo\n(3) Legez emantzipatuta dago.\nEtxean bizi den alderdiak onartzen du etxeari lotutako gastu, mantentze eta hipoteka ordainketa guztiak ordaintzea\nAlderdiek onartzen dute etxaldean dagoen ondarearen egungo balioa $ ______ dela\nAbiarazle bat gertatzen denean etxebizitza saldu egingo da eta ondarea alderdien artean banatuko da ondorengo ehunekoan banatuta% ________ Senarrari; % _______ Emazteari.\nEtxebizitzako bizilagunak bere bizilekuan etxebizitza ondare mailegu bat lortzen badu, etxean bizi den alderdiak onartzen du egoitza ez duen alderdiaren akzioa% ___ tasa ordaintzea, azken dibortzio agindua ematen den egunetik aurrera sortuko dena. ordainketa egin arte.\nAlderdiek ados daude bakoitzak bere kabuz dituzten ibilgailuak gordeko dituela, besteak beste, honako hauek barne:\nAlderdiek ados jartzen dira ibilgailuaren jabe izango ez den alderdiaren titulua formalki eskatzeko beharrezko agiriak exekutatzea.\nSenarrak eta emazteak dagokien alderdiak banan-banan mantendu eta mantentzen dituen erretiro kontu guztiei egindako erreklamazioei uko egiteko. Horrenbestez, erretiro-kontuak kontuaren titular gisa ageri den ezkontidearen jabetza bereizia izaten jarraituko du.\nAktiboak eskuratu ondoren\nAlde biek banantze-dataren ondoren eskuratutako ondasun guztiak ondasun bereizitzat hartuko dira. Alderdi bakoitzak uko egiten dio ondasun horietako edozein eskubide eta interesri.\nIndarrean jartzeko data\nHitzarmen honen eraginkortasun data bi aldeek gauzatu zuten eguna izango da.\nSinadurak eta datak\nAurrekoa honako hauek adosten dute:\nDATA: _____________ __________________________________________ (Senarraren inprimatutako izena eta sinadura)\nDATA: _____________ __________________________________________ (Emaztearen inprimatutako izena eta sinadura)\n(Lekuko edo abokatuaren sinadura)


Aretxabaleta da 2001ean Euskaltzaindiak proposatu zuen izena. Donemiliaga Kukullako kartularioan leku honi egindako erreferentzia Harizavalleta da, Malizaezako antzinako merindadean (Malizhaeza, Reja agirian); kartulario horretan, Donemiliagako monasterioari zerga ordaintzen zioten Arabako herrien zerrenda agertzen da 1025ean; zerga gisa burdin sare bat edo gehiago edo, gutxieneko kasuan, ahariak ematen zituzten. 1135eko dokumentu batean Harizaballeta agertzen da; dokumentu horretan, Naiarako gotzainak Pedro artxidiakono maisuari mandatua ematen dio Armentiako etxea eta inguruko hogei hiribildutako apezpiku-laurdenak zaintzeko (Rodríguez R. de Lama, 1976: 170). Alfonso X. erregearen pribilegio errodatuan Arechavaleta agertzen da; bertan, J.J. Landazuri historialari gasteiztarraren transkripzioaren arabera, 1258an Arabako Kofradiak Gasteizi zortzi herrixka ematen dizkiola baieztatzen da (Landazuri IV: 71). 1352ko epai arbitrario batean, alde batetik herrixka zaharretako nekazariak eta Gasteizko kontzejua zirela, eta bestetik Gasteizko hiribilduaren gazteluko alkaidea zela, Arechavaleta aipatzen da behin baino gehiagotan (Díaz de Durana 1994: 26-27). Halaber, 1481eko Gasteizeko jurisdikzioko Apeoan ere Arechavaleta ageri da (GUA).\n1551n, Martín Gil lizentziatuaren bisita-liburuan, Arechavaleta aipatzen da Armentiako Artzapez-barrutiko herrien zerrendan. Mende bereko dokumentuetan, Arabako herrien zerrenda eta haiek elizari ordaindu beharreko hamarrenak jasotzen direnetan, 1580an, 1592an eta 1593an, Arechaualeta eta Arechabaleta (APAH). Ondorengo mendeetan, gaur egun arte, izen berari eutsi zaio.\nToponimia txikian, hau da, pieza, nekazaritza-lur, soro, bide, eta abarren izenetan ere forma bera gordetzen da; hitz-elkarketan agertzen da, bai euskaraz bai gaztelaniaz, ... bidea eta abar adieraziz; esate baterako: Prado de Arechavaleta (1481, GUA), Camino de Arechavaleta (1570, APAH), Arechabaletabidea (1626, APAH), Campo de Arechabaleta (1674, APAH), Arechaualeta vide (1699, EAH), Camino de Arechaualeta (1759, EAH), Arechavaletavidea (1785, APAH), Arechavaletagana (1836, APAH), Senda de Arechabaleta (1841, APAH), Roturas de Arechabaleta (1933, GUA). Datu horietako batzuk Martínez de Madina & Knörr (2009) egileek argitaratu dituzte, Aretxabaletabidea araututako formarekin.\nToponimo hau hiru elementuk osatzen dute: Koldo Mitxelenaren arabera, lehenengo elementuak -aretx, (h)aritz "haritz"- ez dirudi beti esanahi bera duenik, eta bizkaiera zaharrean bezala, "zuhaitz" adieraz dezake; gehi zabal "zabal", eta aniztasuna adierazten duen -eta atzizkia, oso ugaria euskal toponimian.\nCaro Baroja, Julio: "El elemento vasco en la toponimia alavesa de la "Reja de San Millán" Historia General del País Vasco, III, La Gran Enciclopedia Vasca, Bilbo, 1980, 174. eta 177. or.\nDíaz Bodegas, Pablo: Libro de visita del Licenciado Martín Gil, Kalagorri eta Ozkabarteko Elizbarrutia, Logroño, 1998, 314. or.\nDíaz de Durana, J. Ramón: Álava en la baja Edad Media a través de sus textos, "Fuentes documentales medievales del País Vasco", 54. zk., Eusko Ikaskuntza, Donostia, 1994, 26-27.\nFita, Fidel: "El vascuence alavés anterior al siglo XIV", Boletín de la Real Academia de la Historia, III, 1883, 215-243; 39.\nLandázuri y Romarate, Joaquín José de: Obras históricas sobre la provincia de Álava, I, Arabako Foru Aldundia, Gasteiz, 1976, 47. or.\nLandázuri y Romarate, Joaquín José de: Obras históricas sobre la provincia de Álava, IV, Arabako Foru Aldundia, Gasteiz, 1976, 71. or.\nMitxelena, Koldo: Apellidos Vascos, 5. argit., Txertoa, Donostia, 1997, 52., 87. eta 162. or.\nUbieto Arteta, Antonio: Cartulario de San Millán de la Cogolla (759-1076), Instituto de Estudios Riojanos, Valentzia, 1976, 176-179.


CSICek osagai kardiobabesle bat aurkitu du uxuoliotan | Consumer\nCSICek osagai kardiobabesle bat aurkitu du uxuoliotan\nHDL edo "kolesterol onaren" antzeko eragina du.\narabera: Asteazkena, 2008ko apirilaren 09a\nIkerketa Zientifikoen Kontseilu Goreneko (CSIC) ikertzaileek mekanismo bat identifikatu dute, oliba-patsaren olioaren osagai gutxienekoa den azido oleanolikoa agente kardiobabesle bihurtzen duena. Agente horrek arteria-zeluletan eragiten duen efektua HDL edo “kolesterol ona”-ren antzekoa da.\nPatsaren olioa, kanpoko azala eta oliba-hezurra baliatzen dituena, balio gutxien duen olibaren produktua da. Hala ere, “biologikoki aktiboak diren konposatuetan oso aberatsa da, besteak beste, azido oleanolikoan” dio Valentina Ruiz-Gutierrezek, azterketaren arduradun nagusiak.\nAldez aurreko ikerketen arabera, osagai horretan aberatsak ziren olioek eragin lasaigarria zuten odol-hodietan hipertentsioa zuten animalia-ereduetan. Baina orain arte ez zekiten nola eragiten zuen babes-ekintza horrek.\nCSICeko adituek diotenez, azido oleanolikoari esker, arteria-zelulek I2 prostaglandinaren sintesia areagotzen dute (prostaziklina ere deitzen zaio), eta horren propietate basodilatatzaileak eta antitrombotikoak asko frogatu dira.\nMekanismo horren gakoa prostaziklina sintetizatzen duen COX-2 entzimaren indukzioa da. Entzima horrek prozesuan duen zeregina HDLrekin tratatutako zelula baskularretan hautemandakoaren antzekoa da. Lipoproteina horiek arterietako kolesterola kentzen dute, eta COX-2 eragiten dute.\nJosé Martínez-Gonzálezek, Bartzelonako Ikerketa Kardiobaskularreko Zentroko José Martínez-Gonzálezek dioenez, “ikerketa honetan lortutako emaitzek COX-2 delakoaren zeregin garrantzitsua indartzen dute, eta entzima horren inhibitzaile espezifikoak, “coxbids” deritzenak, zuhurtziaz erabiltzea eskatzen dute. Aurkikuntza horrek bermatzen du cox-2-k fisiologia baskularrean duen zeregin erabakigarria; izan ere, HDL zelulen ekintzan esku hartzeaz gain, miokardioa babesteko mekanismoetan parte hartzen du, besteak beste.\nantzeko csic efektu oruxe olio osagai


Tesiak egoitza elektronikoan gordailuan uzteko protokoloa - Doktoregoa - UPV/EHU\nIkasleak tesia Egoitza elektronikoan utzi beharko du gordailuan. UPV/EHUren webgunean, eskuinaldean dagoen "Egoitza elektronikoa" izeneko bannerrean. Behin barruan, "Erregistro elektronikoa" aukeratuko du, eta sartu ondoren: “Hasi”. Programak orduan eskatuko ditu kodeak.\nIkasleak ezin badu egin, IZENPE txartelik ez duelako edo arazo informatikoak dituelako, tesi zuzendariak egin dezake bere ordez, edo bere saileko edo doktorego programako pertsonaren batek.\nAlde batetik, doktorego tesia duen fitxategia igo beharko du, ez besterik (baimenik gabe); eta, bestetik, baimenen gainerako dokumentuak: epaimahaia, aipamenak, doktoregaiaren fitxa eta laburpena, jardueren dokumentua, etab.\nBaimenen dokumentu horiek elektronikoki sinatu beharko dira; eta sinatzaileren batek sinadura elektronikorik ez badu, eskaneatu egingo dira.\nTesiaren fitxategiak pisu handia badu, UPV/EHUko zaindegira, Wetransfer-era edo antzerako beste aplikazio batera "igo" ahal izango da. Horrelakorik erabiliz gero, esteka erantsiko da, gainerako dokumentuekin batera.\nEz da aurkeztu behar paperezko alerik.\nTesiaren gordailuko data izango da da dokumentuak egoitza elektronikora igotzen diren egunekoa. Dokumentazioa zuzena dela egiaztatu ondoren, Doktoregoaren webgunean argitaratuko da (“Gordailuan dauden tesiak” atalean), gordailuko sarrera eta irteera data adierazita.\nGordailuko epeak ohikoak dira. Beraz, tesiaren gordailuko datatik 15 egunera jasoko du interesatuak epaimahaiaren baimena; eta 30 eguneko epea izango du tesia defendatzeko, data berberetik kontatzen hasita.\nTesiaren defentsa erdipresentziala izango da. Aretoan bakarrik egongo dira UPV/EHUkoak diren epaimahaiko kide eta tesi zuzendariak, eta doktoregaia. Gainerakoak online arituko dira.


Gasteizera eraman dute bidearen gaineko protesta aramaioarrek | AHT-ren Aurkako Asanblada\nZuen ustelkeria, gure krisialdiaduela 4 urte 4 ordu\nHorretarako, Aramaio S.O.S. eta Zabaldu bidea leloa zuten pankartak, eta lanen argazkiekin osatutako panelak eraman zituzten.\nHorrez gain, plastizkozko pantaila bat eraman zuten eta hainbat herritar barrura sartu ziren. Hala, irudikatu zuten Aramaioko herria itxitura baten barruan isolatuta dagoela. Eta bukaeran manifestazio txikia egin zuten eraikinaren inguruan.\nBestalde, aramaioarrek Adif-ek komunikabide baten esandakoari (lurjausia ez dutela AHTko lanek eragin), erantzun zioten gezurra dela esanez. Horrez gain, salatu zuten AHTren lanak errudunak izateagatik, hedabide gehienen aldetik "beto informatiboa" jasotzen dabiltzala.\nHorrekin batera, gogoratu zuten martitzenero, Aramaioko kultura etxean batzen direla 19:00etan, arazo honen aurrean zer jarduera egin erabakitzeko; eta interesatu guztiak gonbidatu zituzten esku hartzera.


Mongo Beti - Wikipedia, entziklopedia askea.\nMbalmayo (en) , 1932ko ekainaren 30a\nDouala, 2001eko urriaren 8a (69 urte) (69 urte)\nOdile Tobner (en)\nAix-Marseille University (1896-1971) (en)\nidazlea, kazetaria eta irakaslea\nPrix Sainte-Beuve (1958)\nEza Boto eta Mongo Beti\nLetra Klasikoetako irakasle izan zen Erruanen. Lehenengo eleberria 1954an idatzi zuen, Ville cruelle ("Bizitza krudela"), Eza Boto ezizenarekin. Ondoren idatzi zituen Le Pauvre Christ de Bomba (1956, "Bombako Kristo gaixoa") eta Mission terminée (1957, "Eginkizun amaitua"). Lan horietan, kolonizazioaren gehiegikeriak salatu zituen. La Ruine presque cocasse d'un polichinelle (1979, "Politxinela baten hondamendi ia barregarria") satiraren ondoren, Les Deux Mères de Guillaume Ismaël Dzewatama (1983, "Guillaume Ismaël Dzewatamaren bi amak") lanarekin nabarmen utzi zuen kultura frantsesaren eta afrikarraren artean bizi den afrikarraren drama. La Revanche de Guillaume Ismaël Dzewatama (1984, "Guillaume Ismaël Dzewatamaren mendekua") lanean, Afrikako arazo politikoak aztertzen ditu. Arazo horiek, bestalde, bi saiakera-lanen oinarri izan dira: Lettre ouverte aux Camerounais (1986, "Gutun irekia kamerundarrei") eta La France contre l'Afrique, retour au Cameroun (1993, "Frantzia Afrikaren kontra, Kamerunera itzulera"). Horretaz gainera, Dictionnaire de la négritude (1989, "Beltzen hiztegia"), L’Histoire du fou (1994, "Eroaren istorioa"), Trop de soleil tue l’amour (1999, "Gehiegizko beroak hil egiten du maitasuna") eta Africains si vous parliez (2005, "Afrikarrak, hitz egigno bazenute") lanak argitaratu zituen.\nOrriaren azken aldaketa: 1 martxoa 2019, 13:27.


Saharako haurren festa egingo dute igandean Zestoan - Urola Kostako Hitza : Urola Kostako Hitza\nSaharako haurren festa egingo dute igandean Zestoan\nWadna taldeak antolatuta, Saharako haurrei ongietorria egingo diete iganden, Zestoan. 13:00etan, harrera egingo diete haurrei udaletxean, eta ondoren, bazkaria eta puzgarriak izango dira.\nSaharako haurrak iaz Zestoan egindako festan.\nUda Euskal Herrian igarotzen ari diren Saharako haurrei ongietorria egingo diete Zestoan, datorren igandean, uztailak 28. Urtero bezala, Wadna taldeak antolatu du festa eguna, eta eguerdi partean hasiko dira ekitaldiak. 13:00etan, haurrei ongietorria egingo diete udaletxean, eta ondoren, 14:00etan, bazkaria egingo dute. Arratsaldean, 16:00etatik aurrera, puzgarriak izango dira.\nBazkarira joan nahi dutenek dagoeneko eskura ditzakete txartelak, Koiote tabernan. Haurrek hiru euro ordaindu beharko dute, eta sei euro helduek. Entsalada errusiarra, gisatua eta tarta izozkiarekin izango da bazkaltzeko.


Jobloga21: abendua 2015\n2015(e)ko abenduakren 23(a), asteazkena\nINGURUMEN BATZORDEKO IKASLEAK\nHemen aurtengo INGURUMEN BATZORDEKO ikasleak eta TXOKO BERDEA.\nEgilea: Juan Orobiogoitia ordua: 15:54 iruzkinik ez:\nEtiketak: EA21 ekintzak 15-16, IRAES\n1.B SUKARRIETAN -URA PROIEKTUA\nSUKARRIETA - 1B\nGu Juan Orobiogoitiako 1.B taldeko ikasleak gara eta azaroaren 16tik 19ra Sukarrietan egon ginen URA proiektua lantzen. Orain, urari buruz ikasi dugun guztia azalduko dizuegu, atalez- atal. Lehenik eta behin Uraren banaketa, 2. Ura kutsatuta dago, 3. Bio Adierazleak, 4. Ura potabilizatu, 5. Uraren zikloa, eta azkenik, Gure ideiak.\nUra txarto banatuta dago munduan. Adibide batzuk emango dizkizuegu: Indian adibidez. Bideo bat ikusi genuen, eta han neska bat agertzen zen bere herrian urik ez zeukana. Bere herria txiroa zen eta 3.000 euro-tik 500 euro ura erosteko behar zuten. Ur hori gainera ez zen edangarria eta ezin zuten edangarri bihurtu. Txiroei aberatsei baino gehiago kobratzen dizkiote ura, eta gainera ez daukate ia dirurik ura erosteko. Hau aldrebes izan beharko zen: Aberatsei txiroei baino gehiago kobratzea edo bestela denok berdin ordaintzea, bere prezio justua.\nUra kutsatzen dugula konturatu gara. Baina nork kutsatzen du galdetu duzue, ezta? Bada, ura, gizakien artean kutsatzen dugu. Adibidez: komunetik botatzen ditugun zikinkeriak itsasora doaz.\nHorren eraginez, uraren zikloa, askoz eta astiroago joango da.\nUra kutsatzen dugunean besteengan pentsatu beharko genuke eta natura zaintzean ere. Guk erabiltzen dugun arropa, bere tintea... botatzen dugun guztia itsasora joaten delako.\nNaturan ur garbia eta ur kutsatua daude. Hau laborategietan ikusi ahal da, baina naturan ere ikusi daiteke. Bioadierazleek ura garbia edo zikina dagoen esaten dute. Hainbat bioadierazle daude adibidez:\nPerla: perla bat topatzen baduzu uretan, esan nahi du ura oso garbi dagoela, ezin duelako kutsadura jasan.\nOstra portugaldarra: ostra portugaldarrak esan nahi du ura kutsatuta egon ahal dela kutsadura jasaten duelako eta inbaditzaile bat delako.\nGure etxeetara ura garbia dator, baina nola?\nUra errekatik hartzen da (goi-ibilgutik) eta potabilizadora edo araztegi batera joaten da. Han garbitu eta kloro pixka bat botatzen diote. Hortik ura tuberietara doa eta gero etxeetara, fabriketara, hirietara edo nekazaritzara.\nMundu mailan nekazaritzan erabiltzen da ur gehien, baina Euskal Herrian fabriketan erabiltzen da ur gehiena.\nUrak ziklo bat osatzen du honela:\nLehenik ura ibaietara, itsasora lur azpira iristen da. Gero, ura lurrundu egiten da, beroaren eraginez. Ur lurruna gora doa, hozten eta kondentsatzen den arte, hodeiak hedatuz. Hodeiak haizearen eraginez mugitzen dira. Azkenik, hodeietako ura lurrera jausten da solido (txingorra, elurra) edo likido (euria) eran. Uraren zikloaren abantaila kutsatutako ura berriro garbitu ahal dela da, baina kutsatutako lekuaren zikinkeria hor geratuko da guk garbitzen edo jasotzen ez badugu. Gainera, zikloaren ostean ura garbi ateratzen da, bai, baina mineral gabe.\nOrain ideia batzuk emango dizkizuegu mundua hobetzeko:\n· Errekak ez kutsatzeko eta zuhaitz gehiago egoteko, gauza hauek egin behar dira:\no Errekara ez bota hondakinik eta ez ipini fabrikak erreka baten aurrean bestela kutsatuko da.\no Errekara bota aurretik ura depuradoratik pasatu.\n· Elkar lagundu, horretarako gauza hauek egin behar ditugu:\no Kotxea ez erabili eta bere ordez autobusa edo trena eta bizikleta erabili.\no Familiari eta lagunei edo irakasleei esan beraiek ere laguntzeko.\no Behar ez duzun arropa ez erosi eta zerbait txiki gelditzen bazaizu beste bateri eman.\n· Ura munduan ondo banatuta egoteko gauza hauek egin ahal dituzu:\no Hortzak garbitzen zaudenean txorrota itxita eduki.\no Ura zeozertarako erabiltzen duzunean besteengan pentsatu.\no Dutxatzen zaudenean eta lehenengotan ura hotza ateratzen denean balde edo palankana bat ipini ura aurrezteko; eta horrela ur guzti hori ez duzu alferrik galtzen, beste gauza batzuetarako erabili ahal duzulako.\n· Mundua gutxiago kutsatzeko:\no Produktu ekologikoak erosi, edo gutxienez saiatu.\no Egun bat ipini jende guztia errekak, basoak...garbitzeko.\nMUNDUA HOBETZEA NAHI DUGU!!\nEgilea: Juan Orobiogoitia ordua: 17:56 iruzkinik ez:\n1. A SUKARRIETAN -LURRA PROIEKTUA\nSUKARRIETA - 1A\nGu 1A-ko ikasleak gara eta Sukarrieta egon gara azaroaren 16tik 19raino. Han Lurra proiektua landu dugu eta horri buruzko gauza asko ikasi ditugu. Sukarrietan proiektua lantzetik aparte arratsaldetan tailerrak egiten genituen.\nLehenengo egunean inguruko basotxo batera joan ginen eta han gatz mineralak nola sortzen ziren ikusi genuen.\nLehenik hostoak zuhaitzetatik jausten dira. Ondoren intsektuak hostoak jaten dituzte eta hondakinak sortzen dira. Gero onddoek eta bakterioek intsektuen hondakinak jaten dituzte eta gatz mineralak geratzen dira lurrean. Gatz mineral horiek zuhaitzak sustraien bidez xurgatzen dituzte eta zuhaitz osora garraiatzen dira. Gero zuhaitzek fotosintesia egiten dute eta karbono dioxidoa hartu eta oxigenoa kanporatzen dute guk arnastu ahal izateko.\nHurrengo bi egunetan kortan eta ortuan egin genuen lan. Animaliekin ibili ginenean gauza asko ikasi genituen. Bi eratara lan egin ahal dugu animaliekin:\nEra artifizialean: Animaliak kaioletan bizi dira eta jateko pentsua ematen zaie. Batzuetan medikamentuak injektatzen zaizkie arinago eta gehiago loditzeko.\nEra naturalean: Animaliak libreago bizi dira, toki handiagoetan eta belarra eta lastoa jaten dute.\nOrtuan lan egin genuenean, elikagaiak ere bi modutan ekoizten direla ikasi genuen:\nEra naturalean: Ortuan dudenean ez zaie produktu kimikorik botatzen, ongarriak ere naturalki egindakoak dira. Produktu hauek azoketan saltzen dira. Kanpotik ez dute oso itxura ona eta ez dira tamaina berdinekoak izaten, baina barrutik zaporeaz beteta daude. Eta hori bai, elikagai artifizialak baino pixka garestiagoak dira.\nEra artifizialean egindako elikagaiak normalean supermerkatu eta denda handietan saltzen dira. Ortuan, produktu kimikoak botatzen zaizkie, baita ongarri kimikoak ere. Elikagai hauek oso itxura ona izaten dute, baina ez dute zapore ona izaten, eta ez dira oso osasuntsuak.\nElikagai artifizialen artean, batzuk, transgenikoak izaten dira. Bi transgeniko mota daude:\nLehenengoa, hazi bat erosten duzu, eta hazi hori ortuan erein eta landare bat irten da. Normalena landare horretatik beste hazi batzuk irtetea izango zen, baina landare horrek ez du beste hazirik ematen transgenikoak delako. Hortaz, berriro dendara joan behar dugu beste hazi bat erostea. Eta horrela hazi horiek egiten dituzten enpresak aberasten joaten dira.\nBigarren moduan intsektu batzuek ortuko landareak jaten dituzte, adibidez letxuga, baina badaude beste intsektu haragijale batzuk eta letxuga jaten duten intsektuak jaten dituzte. Orduan enpresa handiek intsektu haragijaleen ADN-a hartzen dute eta letxugari txertatzen diote. Horrela letxuga jaten duten intsektuak, ez dira letxugarengana hurbiltzen, intsektu haragijaleen ADN-a duelako eta beldurra ematen dielako. Eta gero guk jan egiten ditugu, a zer nazka!\nElikagai artifizialak naturalak baino merkeagoak izaten dira eta jendeak gehiago erosten ditu. Horrela nekazariek gero eta lan gutxiago izaten dute eta nahiko pobre bizi dira. Bestalde elikagai artifizialen enpresak aberasten joaten dira eta diru sarrerak handitzen.\nHau guztia ikasi eta gero, ideia batzuk atera genituen mundua hobetzeko:\n· Ur gutxiago gastatu, poltsa berrerabili, birziklatu.\n· Zaborra lurrera ez bota eta kotxea gutxiago erabili.\n· Supermerkatuan gutxiago erosi eta azokan gehiago erosi.\n· Natura errespetatu eta etxean janaria sukaldatu.\n· Autobusez joan, natura errespetatu.\nProiektutik aparte arratsaldetan tailerrak izan ditugu: sukaldaritza, koadernaketa, argazkigintza… Tailerretan beste ikastetxe bateko ikasleekin batera egon gara, eta lagun asko egin ditugu. Tailer guztiak oso dibertigarriak izan dira.\nSukarrietan egon garen aste honetan gauza asko ikasi ditugu eta oso ondo pasatu dugu. Lagun berriak egin ditugu eta berriro joatea nahiko genuke.\nEspero dugu, guk izandako esperientzia zuei ere gustatu izatea.\nBeste batera arte, agur bero bat.\nEgilea: Juan Orobiogoitia ordua: 17:42 iruzkinik ez:\n1. C SUKARRIETAN -LURRA PROIEKTUA\nSUKARRIETA - 1 C\nGu 1Cko ikasleak gara eta Sukarrietara joan ginen 2015eko azaroaren 9an. Han LURRA proiektua landu genuen.\nHasieran Lurra planeta aurkeztu genuen, gu bizi garen planeta. Gu bizi garen zatia planetaren %29a da. Zati horren bi herenak produkziorako desegokiak dira kutsatuta daudelako: hiriak, parkeak, eskolak, zentro komertzialak, industriak... egoten direlako. Azkenean produkziorako, geratzen den zatitxoaren azala bakarrik da, eta hortik hartzen ditugu elikagaiak.\nModu desberdinak daude janaria lortzeko: naturala eta artifiziala.\nEra naturalean gatz mineralen zikloa kopiatzen dugu eta horrela den-dena aprobetxatzen dugu. Era artifizialean kalteak sortzen zaizkio naturari.\nGuk Sukarrietan era naturalean egin dugu lan. Gure elikagaiei ez diogu bota produktu kimikorik eta satsarekin ongarritu dugu ortua. Haziak erein eta landareak landatu ditugu eta hondakinekin konposta egiten dugu.\nHonela lan eginda produktu naturalak sortzen dira: ekologikoak, bertokoak, lurraldean egindakoak, kalitatezkoak, produktu kimikorik gabeak, naturalak, onak bihotzerako, osasuntsuak, animalia eta landareak ondo tratatzen dutenak eta kutsatzen ez dutenak. Hauek bai produktu onak! .\nProduktu naturalak denda ekologikoetan eta merkatuetan lortu ahal dira. Eta etiketa berezi bat daramatzate.\nElikagaiak era artifizialean lantzen direnean, produktu kimikoak botatzen zaizkie landareei “bitxito”ak ez izateko. Gaur egun, animaliek ere produktu kimikoak jaten dituzte eta haientzat oso kaltegarria da. Granja handietan daude animaliak eta egoera txarrean bizi dira.\nHau guztia ikusi eta gero proposamen batzuk egin ditugu:\n· Ahal duenak ortu ekologikoak egin.\n· Animaliei ez eman pentsu kimikorik ezta landareei intsektikaririk.\n· Zabaldu irratian telebistan eta agenda 21ean mundua hobetzeko informazioa.\n· Produktuen osagaiak irakurri, horrela jakin ahal dugu zeintzuk diren produktu osasuntsuak.\n· Lantegiak neurriak hartu behar dituzte ozono geruza ez kaltetzeko.\n· Animaliak askatu, libre egon behar dira. Eta leku libre gehiago utzi.\n· Janari “prekozinatu” gutxiago jan.\n· Diruan baino osasunean gehiago pentsatu.\nEgilea: Juan Orobiogoitia ordua: 17:29 iruzkinik ez:\nGaur euria egiten zuenez ez gara joan ortura eta laborategian gelditu gara. Laborategian piper gorriak kordatu ditugu eta gero batxilergoko txoko berdean eta jantokian eskegi ditugu. Hormairudi bat ere egin dugu ortuko landareen argazkiekin eta txoko berdean jarri dugu.\nLehenengo aldiz konposta mugitu dugu.\nEgilea: Juan Orobiogoitia ordua: 18:32 iruzkinik ez:\nEtiketak: EA21 ekintzak 15-16\nEgilea: Juan Orobiogoitia ordua: 18:27 iruzkinik ez:


Gazteak Auzolanean: Pelusa proiektuaren balorazio positiboa - Berriak - Gazteria\nGazteak Auzolanean: Pelusa proiektuaren balorazio positiboa\nAzkeneko hilabetetan gauzatu da egitasmoa eta emakumeak sexu-arloan ahalduntzeko helburua izan du\n“Pelusak esanahi asko ditu: iraultza, segurtasuna, jabetza, ezagutza, aldaketa, sarea… Pelusa mugimendu bat da”. Halaxe dio Gazteak Auzolanean laguntzaren bidez garatu den Pelusa proiektuaren lemak.\nIdeia bat zuten eta errealitate bihurtu dute. Sara Viglione, Sara Odriozola, Clara Bergareche, Leyre Jauregui e Irati Rodriguezek osatzen dute Pelusa taldea. Azken hilabete hauetan, emakumeen sexualitatea eta orgasmoa gizarteratu eta agerian jartzeko sentsibilizazio-kanpainak burutu dituzte Tolosan eta Donostian, eta baita webgune bat sortu ere (www.pelusapelusa.com/), proiektuaren nondik norakoak azaltzeko.\nKanpainaren baitan, esperimentu sozialak, erakusketak eta mahai-inguruak antolatu dituzte, prozesu guztian zehar aditu ezberdinen aholkularitza eta lankidetza jasoz: Maite Higuero, sexologoa, edota Berexiart, Arramazka eta Elena Tamayo, artistak, besteak beste.\nOro har, burututako kanpaina horietatik konforme atera dira Pelusakoak. Esate baterako, sei maniki ipini zituzten kalean, hurbiltzen ziren emakumeak bertan idatzi edo pintatu ahal izateko, eta burututako esperimentu sozialaz halaxe diote: “Bertatik igarotzen zen jende guztiak parte hartzen ez zuen arren, ekintzak jakin-mina piztu zuen eta askok argazkiak edo bideoak atera zituzten. Maiz etortzen zitzaizkigun proiektuari buruz galdezka, margotu nahi ez zuten arren oso interesgarria iruditzen zitzaielako. Bestalde, parte-hartzaile gehienak emakumezkoak izan arren, gizonak ere hurbildu ziren eta horrek beste ikuspegi bat eman zion gaiari”.\nBestalde, alor ekonomikoaz gain, taldeak ondo baloratzen du Aldundiak ibilbide honetan betetako funtzioa: “Hasiera-hasieratik udaletako langile eta teknikariekin harremanetan jarri ziren gure ekimenaren berri emateko, eta horrek bidea asko errazten dizu”.\nPelusa egitasmoa hobeto ezagutu nahi baduzu, taldeak prestatutako bideo hau ikustea gomendatzen dizugu.


Hater - Wikipedia, entziklopedia askea.\nHaterra, euskaraz: «Gorrotzatzailea», interneten eta bereziki sare sozial eta eztabaidaguneetan, pertsona, eztabaidalari, jende talde, erakunde, lan, egitasmo edota kontzeptu jakin batenganako aurkako iritziak, gezurrak edo gorrotoa zabaltzen saiatzen den erabiltzailea da, bai helburu arrazional jakinik gabe edota helburu jakin eta zehatz batengatik.\nMaiz trollaren errola ere ehartzen du.\nGorrotatzaile do hater batek pertsona jakin bat edota pertsona talde bat gorrotatu dezake, adibidez, alderdi politiko, erlijio, pentsakera, musika taldea, kirol taldea, herrialde, arraza, jatorri edo kontinente jakin batekoa izateagatik bakarrik. Gorrotatzaileak bere gorrotoa autojustifikatu eta bere arrazonamendua uzena ez izan arren, zuzena balitz bezala ezartzen du, aldiz gainontzekoak oker daudelako ustea du, maiz etsaiak bezala ere hartzen ditu. Gorrotatzaileak mespretxatu edo gorrotatzen duen horren inguruko jarduerak jarraitzeko joera izan ohi du, helburu hori publikoa denean, maiz jendaurreko eztabaidaguneetan partehartzen du.\nOrriaren azken aldaketa: 12 urria 2017, 15:02.


Natur parkeak aurrekontu handiagoa du aurten - Guaixe.eus\nNatur parkeak aurrekontu handiagoa du aurten\nGuaixe Sakanako Astekaria 2017-07-14 08:58 Ekonomia Sakana\nUrbasa-Andia natur parkeko inbertsio, kontratazio- eta lan-aurreikuspenak 565.104,17 euroko (BEZ barne) balioa dute aurten, joan den urtean baino 68.615,53 euro gehiago.\nZaldiak, behorrak eta pottoak Urbasan. | Ikusi handiago | Argazki originala\nLanda Garapeneko, Ingurumeneko eta Toki Administrazioko Departamentuak joan den udazkenean bere egitura aldatu zuen. Horrek Urbasa-Andiaren kudeaketari ere eragiten dio, Eskualde Atlantikoa kudeatzen duen Atalaren mendekoa izatera pasa baita. Aldi berean, atal hori Natura Inguruneko Zerbitzura eta Ingurumeneko eta Lurraldearen Antolamenduko Zuzendaritza Nagusira atxikia dago.\nAtal horretan burua den teknikariaz aparte, baso errestaurazioaz arduratzen den teknikaria, hiru baso ingeniari edo baso-teknikari eta biologo bat daude. Gainera, ehiza kontuetan laguntza ematen dien beste pertsona bat du. Atal horren ardura da baso eta ehiza kudeaketa, baita natur guneen kontserbazioa eta kudeaketa ere. Planifikazioa egiterakoan atalen arteko zeharkakotasuna kontuan izan behar dute.\nNatur-parkeko patronatuaren joan den urteko bileraren ondoren arloko hiru mahai sortzea erabaki zuen: abeltzaintza jasangarria, turismoa eta erabilera publikoa eta baso-kudeaketa jasangarria. Sortu diren mahai horiei aurten jarraipena eman eta egonkortu nahi dituzte.\nAbeltzaintzako erabileraren arloan (101.691,55 euro) aurreikusten diren ekintzak honakoak dira: Ilusiarko idoi txikiaren gaineraino iragazgaiztea (19.295,11); Olderitz, Lizaraugi, Baiza eta beste idoi edo baltsa natural konpondu, garbitu eta egokitzea, baita, hala badagokio, hoditeria eta aska egitea ere (23.988,52); Sarasa, Bardoitza eta Juangorri baltsa edo idoi naturalak garbitu eta horietatik lokatza, lohia edo jalkinak ateratzea; sasiak kendu (5.214,9); Arrasoko hoditeria garbitzea (1.042,98); obra txikiak asketan, hodietan eta arketetan (6.257,87); Lizarragako horma konpontzea (2.085,96); itxiturak sortzeko, daudenak gainbegiratzeko eta mantentze-lana egiteko esku-hartzeak malkarretan, barruti hesituetan, idoietan... (26.616,83); Zaragarraren aurkako tratamenduarekin lotura duten lanak; abeltzaintzako Zerbitzuarekin lankidetzan, natur-parkean tuberkulosiak duen iraupen luzeko eremua deuseztatzen laguntzea. Gaitz horren iturri den Andiako ekialde muturreko ur-gunea egokituko da eta, azkenik, ur-hoditerien kartografia eta digitalizazioa eginen da (1.500).\nErabilera publikoari dagokionez (36.491,67 euro), honako ekintzak aurreikusten dira 2017rako: xenden seinaleztapenaren mantentze-lanak; parkean seinale berriak jarri, hondatuta dauden seinaleak konpondu-mantentzea, eta sartzea debekatzen duten seinale berriak jartzea; mantentze-lanak natura-erreserbako xendetan; natur parkeari buruzko liburuxkak inprimatzea; konponketak natura interpretatzeko zentroan; hondakin solidoak jasotzen jarraitzea, edukiontzien estalkiak hobetzea, edukiontziren bat akaso birkokatzea; inplikaturik dauden eragile nagusiek egiten duten erabilera publikoaren diagnosia; baldintza teknikoen agiria lantzea, natur parkea dinamizatu eta arautuko duen erabilera publikoko plan bat idaztea kontratatzeko eta Urbasa-Andia Nafarroako Natura Eremuen balizko sare batean sartzeko aukera baloratzea. Azken horren helburua sareko eremuen aprobetxamendua dinamizatzea eta optimizatzea litzateke, bai erabiltzaileendako bai turismo enpresendako.\nKontserbazioari dagokionez (13.153,58 euro) aurten egitekoak honakoak dira: Kontserbazio Bereziko Eremua (KBE) kudeatzeko plan iraungia dago eta berrikuspen azterketa eginen da; aberasteko basoberritzea; bioaniztasun-eremuetako itxituren mantentze-lana (3.024,64); Andian landaketak egitea (3.128,94); anfibioei buruzko azterlana eta ugatzen, sai zurien, bertako karramarroen eta ehiza-espezieen jarraipena egitea.\nBaso-erabileraren arloan (93.774,65 euro) 2017an aurreikusten diren ekintzak dira: Urbasa mendia antolatzeko proiektuaren berrazterketa teknikoa aztertzea; Ameskoako Limitaciones mendiko eta 104. partzuergoko basoa antolatzeko proiektuaren jarraipena eta berrazterketa teknikoa (54.141,45); Lezamen-Txintxurte bidea konpontzea (16.687,67); Basiate abelbidea eta 8. km arteko bide konponketa (12.515,75); Sorogain-Argibil bidearen konponketa (6.257,87); egur-loteen salmenta; lote berriak markatzea (4.171,92); bakantze-lanak, etxeetako sutarako egurra izateko eta Ameskoako Limitacionesen bakantze-lanak egitea, birsortzeko itxiturak jartzea eta sasiak kentzea eta bideak hobetuko dira.\nUrbasa-Andiako kudeatzaileak azken urteetan iragarkiak, filmak, erreportajeak eta bestelakoak egiteko gero eta eskaera gehiago jasotzen ari dira. Haietako askok merkataritza helburua dutenez, merkataritza-jarduerei tarifak ezartzeko aukera aztertzen ari dira patronatuan. Bestetik, natur parkearen Erabilera Publikoaren Plana egiteko aukera aztertu eta baldintza teknikoen plegua zehaztuko dute. Natur parkearendako ziurtagiri ekologikoa lortzea da beste aztergaietako bat.\nDuten aurrekontura mugatu beharra dute gaur egun natur parkeko kudeatzaileek. Beraz, ez da lanpostu berririk sortzea aurreikusten, ezta murrizketekin kendutakoa bueltatzea ere. Izan ere, gobernutik azaldu dutenez, “langileria kontratatzeak aurre-analisia eskatzen du, baita erabilera-publikoaren moduko ikerketa osagarriren bat ere. Beharrak ikusi eta aurrekontuaren arabera, langile beharraren irizpidea izan dezakegu”.\nJoan den urtean egindako lanak\nAbeltzaintza erabilerako lanak 102.549,88 eurokoak izan ziren. Honako lanak egin ziren: Iturgoienko Trinitateko baltsa eta askak (63.891,26 euro); asketan konponketak (4.571,6); itxiturak (21.906,45); Lizarragako harresiaren mantenua (2.465,2); jauregiko pistaren mantenua (3.615,37) eta abereen tratamendua eta hondakinak jasotzea (6.100).\nBaso erabilerara 21.604,39 euro bideratu ziren 2016an, lanok egiteko: Zaborrateko pista konpontzea (9.898,44), guardetxea konpontzea (5.006,95) eta markatzeak (6.699). Erabilera publiko lanetara 15.890,74 euro bideratu ziren. Horiek natur parkeko seinaleztapenaren mantenurako (3.974,3) eta Urederraren mantenurako (11.916,44) izan ziren. Kontserbazio arloan itxiturak eta itxitura txikiak egin ziren 4.250,02 euroko inbertsioa eskatu zutenak.\n3.466 buru gehiago\n2015etik 2016ra azienda buru gehiago igo ziren natur-parkera, 3.466 gehiago zehazki. Urbasan 2013 urteaz geroztik ari da handitzen kopurua. Andian, berriz, 2014az geroztik. Behi-azienda 2012tik ari da gora egiten. 2014tik egin du gora zaldi-aziendak Urbasa-Andian eta behi-aziendarekin bezala, sekula baino buru gehiago egon ziren 2016an. Aurreko bi urteetan antzeko kopuruetan egon ondoren, ardi gehiago igo zituzten artzainek mendira joan den urtean.\nAziendaren banaketa desberdina izan zen joan den urtean Andian eta Urbasan. Orekatuagoa zen Andian: zaldi-azienda %40 zen, ardi-azienda %32 eta behi-azienda %28. Urbasan, berriz, azken hori zen presentzia txikiena zuena, %18. Ardi-azienda %38 zen Urbasan eta behi-azienda zen gehien izan zena, %45.\nNatur parkean 356 ustiapenetako azienda egon zen 2016an, aurreko urtean baino 166 gehiago. Europako Nekazaritza Politika Bateratuko diru-laguntzetarako 257 eskaera izan ziren eta haien artean 6.421,03 hektarea banatu ziren.\nAzienda behar bezala gobernatzeko abeltzainek natur parkera ibilgailuekin sartzeko aukera dute. Horretarako bai haiek bai haien laguntzaileek txartelak eskatu behar dituzte. Joan den urtean 600 banatu ziren. Haiek eta natur-parkeko zaintzan eta kudeaketan lan egiten dutenak bakarrik ibil daitezke natur-parkean. Gainontzekook debekatuta dugu.\nUrbasa-Andiara igotako azienda kopurua\nAzienda Andia Urbasa Buru kopurua % Andia Urbasa Buru kopurua %\nArdi-azienda 13.473 13.074 26.547 77,59 13.142 16.233 29.375 77,95\nBehi-azienda 1.421 2.961 4.382 12,81 1.768 2.906 4.674 12,4\nZaldi-azienda 2.010 1.275 3.285 9,6 2.482 1.149 3.631 9,63\nGuztira 16.904 17.310 34.214 100 17.392 20.288 37.680 100\nNatur-parkera igotako aziendaren jatorria\nMendebaldeko ibarrak 45\nKantauriko ibarrak 11\nNatur parkean saldutako baso aprobetxamenduak*\nDermioa Mozketa mota m3 Balorazioa Salmenta\nAldabidea Bakantzea 5.188 72.632 Hutsik\nAgieleta 1 Moztea 572 13.158 14.952,08\nAgieleta 2 Moztea 1.384 33.946 41.400,00\nMendarte Moztea 521 13.750 22.600,00\nBasazelai 1 Moztea 1.093 25.042 37.400,00\nBasazelai 2 Moztea 2.199 52.249 53.900,00\nBasazelai 3 Moztea 1.875 60.457 70.300,00\nBardoitza Bakantzea 1.711 17.110 Hutsik\nHainbat (koniferak) Bakantzea 8.911 146.250 178.220,00\nLubierri-Obats** Bakantzea 1.416 17.452 27.330,00\n*2014ko baso kudeaketa planari dagozkionak\n**2015eko baso kudeaketa planekoa\nBaso aprobetxamenduei dagokionez, 2015ean 14.543 m3 pago eta 8.911 m3 konifera atera ziren natur parketik. 2014ko baso ordenazio planari zegozkion. Joan den urtean 2015eko planari segituz 14.081 m3 pago atera ziren. Aurten Basiaten, Barraongota eta Txinttxurte dermioetatik aterako dira loteak.\nAzeriak eta erbiak\nUdaberriro, basozainek, gauez laginketak egiten dituzte hainbat ibilbidetan. Haietako batzuk natur-parketik pasatzen dira. Horren arabera, azeriaren presentzia aurreko bi urteetako bera izan zen. Europako erbiari dagokionez, natur parketik kanpo beheranzko joera du, baina 2015ean eta 2016an goraka egin du, azken urtean nabarmen. Erbi horien presentziak natur parkean gorako joera du, nahiz eta joan den urtean gutxiago opatu.\nBisitarien etorreraren estimazioa*\n*Ez dira urte guztiko datuak turismo-\nharrera egiten duten langileak garai\njakinetan daudelako soilik.\nBisitarien jatorrizko erkidegoa\nBisitarien jatorrizko herrialdea\nErresuma Batua 8,6\nUrederrako natur erreserba bisitatu zutenak 2016an.\nEuropako natur parkeen sareko, Europack-eko, kide da. Sare horren helburua espazio horien kudeaketa estrategiak koordinatzea da. Natur-parkeko baso kudeaketak zertifikazio bikoitza du: PEFC eta FSC. Urederra ez beste guztia Natura 2000 Sareko Kontserbazio Bereziko Eremua da. Iturburua Europar Intereseko Tokia da.\nLangileen eguna aldarrikapen moreez\nArtaldea mendirako bidean\nErreleboarekin negozioei segida emateko aukera\nUrbasa-Andian ekologikoan lan egin daiteke\nDendari elkarteek euren zuzendaritzak berritu dituzte\nNegozio erreleboa, ekintzailetzarako beste aukera bat\nSindikatuek Lan Departamentura eraman zuten lan istripu hilgarrien salaketa\nZuhaitz argituaren azpian urdaiazpikoak


IRUDITAN | Lainoen berbaroa, 7 iruditan: Hodeien mintzoa | Aldizkaria | EROSKI CONSUMER\nIRUDITAN | Lainoen berbaroa, 7 iruditan: Hodeien mintzoa\nZirruek zerua estaltzen dutenean, eguraldia bat-batean okertuko den seinale izaten da, eta hoztu ere nabarmen egiten du halakoetan. Zirrokumuluek ekaitza ekar dezakete atzetik, udazkeneko estratuek eguraldi goibela adieraz dezakete, eta udakoek, giro atsegina. Ninbostratuek euria ekartzen dute udaberrian, eta elurra neguan. Hodeiak beren erara mintzo dira. Zer dioten ulertzeko, zeruari begiratu behar zaio eta hari utzi gidari lanak gin ditzan. Baina ez erabat. Idatzia dagoena aldatu egin daiteke. Zeruko paisaiak zirriborro baino ez dira.\nUra eta izotza airean zintzilik\nHodeiak troposferan eratzen dira, atmosferaren lehen geruzan (17 kilometro da luze), airea hozten denean. Ur-lurruna edo izotz partikulak oso-oso arinak dira, eta korronteek eusten diete; eutsi eta metatu. Bategite horrek zer morfologia izango duen, hori kondentsazio-tenperaturen araberakoa izango da. Izozte-tenperaturan baino txikiagoan gertatzen denean, izotz kristalek osatuko dituzte hodeiak; aire beroagoetan sortzen direnek, berriz, ur tantak eduki ohi dituzte. Hortik aurrera zer bilakaera izango duten... aireak erabakiko du. Egonean daudela, geruza horizontaletan biltzeko joera izaten dute hodeiek; korronte biziek eramaten dituzte goi eremu bertikalak betetzera.\nAtmosferan daukaten altueraren arabera bereizten dira\nHodeiak lerro bihurtzen dira zeruan. Zientzia meteorologikoak ez die ematen garrantzi handirik, ezin izaten baita ondorio askorik atera hodeietatik. Mezulari kaskarrak dira, eta hipotesiak egiaztatzen dituzten arren, ez dute balio eguraldi iragarpenak egiteko. Aurrez ezin da jakin zer eratakoa izango den hodeia, zer bilakaera izango duen eta zer ekarriko duen, eta Meteorologiaren Mundu Erakundeak berak ere ez du gauza handirik adostu hodeien inguruan; tipologia baino ez. Atmosferan zer leku duten, hiru motatakoak izan daitezke: goiko hodeiak, erdi mailakoak edo behekoak. Beste alderdi bat ere hartzen da kontuan hodeietan: zer osaera bertikal duten. Bi alderdi horien arabera erabakitzen dira hodeien ezaugarriak.\nGoiko hodeiak, erdi mailakoak, behekoak\nLurretik 7 eta 13 kilometroko tartean egoten dira goiko hodeiak (hegazkin bat 10.000 metroko altueran ibiltzen da). Hodei horiek izotzezkoa izaten dira erabat, eta -35 gradutik behera egoten dira. Erdi mailako hodeiak 2 eta 7 kilometroko tartean egon ohi dira, -35 eta -10 gradu bitartean, eta ura eta izotza edukitzen dute, bietatik berdintsu. Beheko hodeiak urez beteta egoten dira, eta lurretik bi kilometrotara biltzen dira, ez gorago; tenperatura, berriz, zero gradutik gorakoa izaten da zenbaitetan. Lurrari itsatsita daudenean, laino deitzen diegu.\nZirruak, kumuluak eta estratuak\nOinarrizko hiru forma horietatik sortzen dira zeru gainetan ager daitezkeen hamar hodei motak. Gugandik urrutien egoten diren hodeiei zirru, zirrokumulu eta zirrostratu deitzen zaie. Harizpi zuri eta itzalgabeen itxura dute lehenengoek, han-hemenka solte dauden margo-arrastoak dirudite, baina zerua estaltzera irits litezke eta giroa nabarmen hoztera. Bigarrenek artilez betetzen dute zerua, eta ekaitza etortzear dela salatzen. Hirugarrenek, berriz, zapi zuri batek bezala, ezkutatu egiten dituzte zeruaren urdina eta eguzkia bera. Eguraldiak muturrera egingo duela jakinarazten digute: hotz handia edo bero sapa.\nErdi mailako hodeiak, urez beteak\nAltokumuluak eta altostratuak irregularrak dira, ildaxka ugarik hausten dituzte, itzal asko ageri zaizkie eta eguzki izpiak estali ez arren, eguzkia itzaltzen dute. Lehenengoek maluta desordenatuen itxura dute, eta askotan euria botatzen dute. Bigarren motakoak txandaka bezala jarrita egoten dira, finak orain eta trinkoak gero; oso zikin ageri dira, eta euri xehe eta hotza botatzen dute.\nHurbilenekoak, guztietan grisenak\nNinbostratoak, estratokumuluak eta estratuak dira hodeirik hurbilenak, mendi baten gailurrera igo eta gure parean edo azpian ikus ditzakegunak. Hodei grisak dira. Horizontal eta tristeak. Eta euria ekarriko dutela pentsarazi arren, askotan ez dute tantarik botatzen. Estratokumuluek zilindro forma dute, eta badirudi inoiz ez direla amaitzen; euritan hasteko, estratokumuluak ninbostrato bihurtzen dira lehenik (ilunagoak eta erregularragoak dira horiek). Estratuak, berriz, teilatuei itsatsita bezala egoten dira. Orain euritara joko dute eta orain ez. Udan, eguzkiak eguerdirako bidea hasten duenean desagertzen dira.\nBegiratu hutsean zaila da kalkulatzea zenbat neurtuko duen bertikalean hedatzen den hodei batek. Badira bost kilometro baino gehiago dituztenak ere. Kumuluak masa handi itzalez beteak izaten dira, etengabe itxuraldatzen diren hodeitzarrak. Kaltegabeak dira airea lehor dagoenean, eta ekaitzetan lehertzen dira hezetasuna agertu orduko. Ez, ordea, kumuloninboak bezain zakar; lurrun-mendien itxurakoak izaten dira, eta izotza egiten zaie gainaldean; horiek lehertzen direnean, ekaitz gogorra izaten da eta kazkabarra ere bai. Horiek marrazten dituzte zeruak irudiz. Nork ez ditu ikusi izan gazteluak hegan?


Eskerrik asko, Jon! | Kultura | Berria\nJon Lopategi hil da. IRITZIA\nJon Lopategi, bertsolari gaztez inguraturik. BERRIA\nIratxe Ibarra - Bertsolaria\nApirilean geneukan hitzordua, Jon. Eta, orain arte ez bezala, oraingoan ez zara helduko zure ikasleekin bazkaritxoa partekatzera. Noiz kantatuko ditugu berriro Lekeitioko kalian, Ai, hori begi ederra, Matxalen Busturiko eta enparauak?\nOrain arte ez baituzu hitzorduetara inoiz huts egin. Oroitzen dut zelan etortzen zinen gure ikastetxera, euri zein eguzki, herriko zelaia erdi-erditik gurutzatuaz. Gu han egoten ginen zain, 12 urteko umemokoak, bat-bateko gure lehen bertsoak sortu nahian. Eta, kantuan genbiltzala, batzuetan begiak itxita ikusten zintugun; baina bertsoa amaitu, eta «ederto» bat ateratzen zen zure ahotik. Ez, ez zeunden lotan.\nBizkaian transmisioan hutsune handi samarra zegoen, eta zuri egokitu zitzaizun bertsolari gazteak plazarako prest jartzea. Lana baino gehiago beharra zen; eta, orain, distantziatik ikusita, misioa zela esatera ausartuko nintzateke. Baina, egin, egin zenuen. Egiteko sasoia baitzen ordukoa, ez protokoloetan eta paper artean galtzekoa. Egunen batean ikastetxeren batera abisatu barik joan izan ginen, eta zu barrura sartu, irakasleren batekin egon, eta aurrera, kantura.\nEgun hain modan dauden eskoletara bisitak eta udalekuak guk zurekin ezagutu genituen. Beste formatu batean, jakina. Furgoneta zahar batean ibiltzen ginen umeok, 12-13 urterekin, eskolaz eskola kantuan, ez segurtasun uhalik ez ezer ez zeukan furgoneta hartan.\nEta, zelan ez, Kanpantxukadak. Han elkartzen ginen Bizkaiko ikasle guztiak. Hara joateko ikasi nuen nik musean. Bai, idatzi bako araua zen: Kanpantxura joateko derrigor jakin behar zen musean, han denok parte hartzen baikenuen mus txapelketan. Gu euskal dantzetan trebatzeko saiakerak ere egin zenituen, Jon, baina horretan denok ez hain abilak izan!\nEz baitzen bertsoa bakarrik han lantzen genuena. Folio zuriak hartu eta euskal kantu zaharrak diktatzen zenizkigun, eta hasieran paperetik eta gero buruz kantatzen genituen.\nEta Abarketero-ko bazkariak? Ikastetxetik lehenago irten, eta eguaztenero hantxe bazkaltzen genuen kantura joan aurretik. Bai, astero-astero bi eskola ordu galtzen nituen nik, adibidez. Irakasleei esan eta aurrera! Ez baimen berezirik ez gurasoen idatzirik ez ezer. Baina nago eskolan ikasiko nuena baino gehiago ikasi nuela Abarketero-ko otorduetan…\nGerora, zure habiatik irten eta Bilbon ikasten nengoela, eskolarteko txapelketan eta BBK sariketan zurekin batera epaile egotea egokitu zitzaidan. A zelako barreak zure komentarioekin! Akorduan daukat behin nire ikasle bat Pello Joxepe doinuan hasi zela kantuan, eta lehen bi puntuak errepikatu egin zituela. Sufritzen nengoen mahaian, eta zuk, aldamenetik, irribarre maltzur horrekin: «Trankil, ondo dabil, originala be holantxe da» .\nZortedun izan naizela aitortu behar dut. Izan daitezkeen irakaslerik onenak izan ditut bertsotan hasi nintzenetik. Eta horien artetik zeu izan zara oinarria eman zidana. Ikasleak mimatzen, garrantzitsu sentiarazten eta lagun giro aparta sortzen jakin izan zenuen. Eta, horrez gain, etorkizuneko bertsolariak, gai-jartzaileak eta bertsozaleak sortzeko bidea jarri zenuen.\nEsker ona baino ez daukat zuretzat, Jon. Behinola kantatu zenuen legez, zure traje onenarekin jantzi gaituzu. Egon seguru!


Txina galdatutako letoizko presioko burdineria fabrikatzaileak eta fabrika - Megaflow\nKobrezko burdineria forjatuak\nKobrezko presiozko burdineria\nHasiera > Produktuak > Kobrezko presiozko burdineria\nAkoplatzea Dimpled Stop C * C * C-rekin\nAkoplamendu Erreduktorea CC\nFTG murriztailea * C\nDwv akoplamendu murrizlea C * C\nTxinan egindako kartoizko presiozko burdineria Megaflow-en prezio baxuarekin eros daitezke. Pertsonalizatutako produktuen zerbitzua eskaini dezakeen Txinako enpresa gara. Mezu bat utzita eska diezagukezu.\nUnion C * M (kobrea-letoia-letoia)\n1. Cdopper gorridun burdineria eta galdatutako armadurak burdinazko elosak dira. 2. Kobrezko burdineria gorriak Amerikako stadard ASME B16.22-20013 fisted daude. Beste Union C * M (kobre-letoia-letoia) produktu estandarrak ere eska daitezke. .Wuth zutik dagoen presioa: 1,6MPa. Batzuk 2.0MPa-ra arte.5.TEE dimentsio sekuentzia D1 * D2 * D3.\nUnion C * F (kobrea-letoia-letoia)\n1. Cdopper gorridun burdineria eta galdatutako burdineria fisted elos dira. 2. Gorria kobrezko burdineria fisted Americal stadard ASME B16.22-20013. Beste Union C * F (kobre-letoia-letoia) produktu estandarrak ere eska daitezke. .Wuth zutik dagoen presioa: 1,6MPa. Batzuk 2.0MPa-ra arte.5.TEE dimentsio sekuentzia D1 * D2 * D3.\nUnion C * C (kobrea-letoia-letoia)\n1. Cdopper gorridun burdineria eta galdatutako armadurak burdinazko elosak dira. 2. Kobrezko burdineria gorriak Amerikako stadard ASME B16.22-20013. Beste Union C * C (kobre-letoia-letoia) produktu estandarrak ere eska daitezke. .Wuth zutik dagoen presioa: 1,6MPa. Batzuk 2.0MPa-ra arte.5.TEE dimentsio sekuentzia D1 * D2 * D3.\nTee Cast C * F * C\n1. Cdopper gorridun burdineria eta galdatutako armadurak burdinazko elosak dira. 2. Kobre gorridun burdineria Amerikako stadard ASME B16.22-20013 fisted daude. Beste Tee Cast C * F * C produktu estandarrak ere eska daitezke. : 1,6MPa. Batzuk 2.0MPa-ra arte.5.TEE dimentsio sekuentzia D1 * D2 * D3.\nTee Cast C * C * F\n1. Cdopper gorridun burdineria eta galdatutako armadurak burdinazko elosak dira. 2. Kobrezko burdineria gorriak Amerikako stadard ASME B16.22-20013. Beste Tee Cast C * C * F produktu estandarrak ere eska daitezke. : 1,6MPa. Batzuk 2.0MPa-ra arte.5.TEE dimentsio sekuentzia D1 * D2 * D3.\nSanitarioko kamiseta Dwv Cast Latoia C * C * C\n1. Cdopper gorridun burdineria eta galdatutako armadurak burdinazko elosak dira.2. Kobrezko gorridun burdinolak Amerikako stadard ASME B16.22-20013.Besteko sanitario kamiseta Dwv Cast Brass C * C * C produktu estandarrak ere eska daitezke. Presio iraunkorra: 1.6MPa. Batzuk 2.0MPa-ra arte.5.TEE dimentsio sekuentzia D1 * D2 * D3.\nTxina Kobrezko presiozko burdineria fabrikatzaile eta lantegi profesionaletako bat izanik, gure produktu guztiak Txinan egiten dira. Kobrezko presiozko burdineria gure fabrikan eros dezakezu. Gure produktu guztiek CE ziurtagiria dute eta arrazoizko aurrekontua eskaintzen dizute. Enpresak 20 urteko esperientzia profesionala du fabrikazioan eta kalitate handiko produktu pertsonalizatuak ekarriko dizkizu.\nHelbidea: No.298 Zhongshan North Road, Lubu Town, Yuyao City, Zhejiang Probintzia\nKobrezko burdineria, letoizko burdineria, dwv kobrezko burdineria, etab. edo prezioen zerrenda, utzi zure posta elektronikoa guretzat eta 24 ordutan harremanetan jarriko gara.\nKobrezko tutuaren marrazketa prozesatzeko metodo erabiliena2021/06/08\nKobrezko hodi gorria Txinako kobrea prozesatzeko materialen ekoizpenean garatzen ari den produktuetako bat da. Marrazketa da ohikoena\nKanalizazioen burdineria zurekin klimatizazioko kobrezko hodizko kobrezko kamiseta ulertzeko2021/06/08\nHodiak girotzeko kobrezko kamiseta, hozteko kobrezko juntura mota bat da, korrosio erresistentzia ona du, higaduraren erresistentzia eta konpresioa ditu\nKobrezko burdineriarek "partekatu" egiten dute zurekin kobrezko tutuak hautatzeko metodoa2021/06/08\nKobrezko burdineria ez zaigu arraroa egiten. Lagun asko aurrez aurre daudela ulertzen da\nKobrezko hodien hornidurak "zientzia ezagunak" ukondoaren soldaduraren kalitatearen ikuskapena2021/06/08\nUkondoa soldatzeko prozesuaren eskakizunak oso handiak dira, soldaduraren konposizioan arazoak badaude\nKobrezko burdineriarek ukondoa estanpatzearen abantailak esaten dizkizute2021/06/08\nEstalkiaren ukondoa eta ukondoaren funtzio arrunta berdinak dira, hoditeria angelu biraketa jakin bat egiteko\nCopyright © 2021 Yuyao Megaflow Fitting & Valves Co., ltd Eskubide guztiak erreserbatuta


Egoprint | Pribatutasun politika\nBezeroentzako sarbidea Erregistratu\nInformazioa ematen dizugu\nDatuen babesari buruzko\nZerbitzurik onena eskaintzeko eta erabilera errazteko, bisitatutako orrialde-kopurua, bisita-kopurua, bisitarien jarduera eta erabilera-maiztasuna aztertzen dira. Horretarako, Egoprintek Interneteko zerbitzuen hornitzaileak egindako informazio estatistikoa erabiltzen du.\nEgoprintek ez du cookierik erabiltzen erabiltzaileen informazioa biltzeko, eta ez ditu erregistratzen sartzeko IP helbideak. Saioko cookie propioak soilik erabiltzen dira, helburu teknikoarekin (erabiltzaileari webgunearen bidez nabigatzeko eta bertan dauden aukerak eta zerbitzuak erabiltzeko aukera ematen diotenak).\nEgoprint titular den atariak hirugarrenen webguneetarako estekak ditu, eta horien pribatutasun-politikak ez datoz bat gurearekin. Webgune horietara sartzean, pribatutasun-politikak eta cookie-ak onartzen dituzun erabaki dezakezu. Oro har, Interneten nabigatzen baduzu, hirugarrenen cookie-ak onartu edo baztertu ditzakezu zure nabigatzailearen konfigurazio-aukeretatik.\nInteresdunarengandik zuzenean jasotzen diren datu pertsonalak konfidentzialtasunez tratatuko dira, eta Egoprinten titulartasuneko tratamendu-jarduerari erantsiko zaizkio.\nEgoprintek egiten dituen tratamendu-jardueren zerrenda eguneratua Egoprinten jardueren erregistrorako esteka honetan dago eskuragarri.\nEgoprintek egiten dituen eta tratamendu-jardueren erregistroan eskuragarri dauden tratamendu-jarduera bakoitzari dagokio datuen tratamenduaren helburua.\nZure datuak Egoprintek legezko betebeharrak bete ditzan tratatzen dira, interes publikoaren izenean edo Egoprint-ari emandako botere publikoen izenean egindako eginkizunak bete ditzan, bai eta tratamenduaren xedeak baimena eskatzen duenean ere. Horretarako, baiezko ekintza argia egin beharko da.\nEgoprintek egiten dituen tratamendu-jarduera bakoitzerako lege-oinarria kontsulta dezakezu Egoprinten jardueren erregistrorako esteka honetan.\nEmandako datu pertsonalak behar den denboran gordeko dira, eskatzen diren helburua betetzeko eta helburuak ekar ditzakeen erantzukizunak zehazteko, artxiboen eta dokumentazioaren araudian ezarritako aldiez gain.\nOro har, datu pertsonalak ez zaizkie hirugarrenei komunikatuko, legeak hala agintzen duenean izan ezik; horien artean egon daitezke aurkeztutako erreklamazioekin lotutako prozeduretan interesa duten Herriaren Defendatzaileari, epaileei eta auzitegiei egindako jakinarazpenak.\nEgoprintek egiten dituen tratamendu-jarduera bakoitzaren hartzaileak kontsulta ditzakezu Egoprinten jardueren erregistrorako esteka honetan.\nEdozein pertsonak du Egoprintek egiten dituen tratamenduei buruzko berrespena lortzeko eskubidea.\nZure datuak eskuratzeko, zuzentzeko, ezabatzeko eta transferitzeko eskubideak balia ditzakezu, datuok tratatzeari mugak jartzeko eta aurka egiteko eskubideak, bai eta zure datuen tratamendu automatizatuan soilik oinarritutako erabakiak ez hartzeko eskubideak ere, hala dagokionean, Egoprinten, Goitondo poligonoan, 2. nabean, 7. partzela, 48260 - Ermua (Bizkaia), edo hola@egoprint.es helbide elektronikoan.\n© Copright 2020 Egoprint Komunikazio grafikoa & digitala


Edalontzia garbitzera noa, tarteka bada ere egin beharreko lana izaten da-eta.\nHiru iturri, komunen ondoan. Batean oinak garbitzen ari da preso bat; bestean, harraska ertzean esku batekin eutsiz, zakila garbitzen ari da beste preso bat; hirugarren iturriak ez du urik ematen.\nErromatarrak, greziarrak... Zeintzuk ziren, txiza egin aurretik batzuek eta egin ondoren besteek, eskuak garbitzen zituzten haiek? Baina, eskuak gabe, mutur zimurdun zakila ari da hau garbitzen. Eta oinei lustrea ematen bestea, arranoarenak bezalako erpeak iturri azpian ipinita.\nBatek esan lezake delikatua, ironiaz; esan lezake eskrupulosoa; mizkina, nahi bada. Baina ez dakit noren atzean geratu zain, batak oin garbiketa amaitzen duen arte ala besteak zakilaren bedeinkazioa bukatutzat eman arte, aurrena alde egiten duenaren lekuan edalontziari pasadatxoa emateko uretan. Edalontziaren ordez izan zitekeen hortzak garbitzea, edo eskuak; horrek ez zukeen ezabatuko aurrean daukadan planoa.\nNire burutazioak inora iritsi baino lehen amaitu du morroiak buztan garbiketa. Besteak hor dihardu oraindik, oinen ondoren aurpegia garbitzen, mukiak harraskan zipriztinduz...\nAurrena libratu den iturrian eman diot pasada edalontziari.\nBerariaz ari naizela orria zikintzen, esango luke edonork; balizko irakurketa nazkagarri egitearren nabilela alegia. Alderantzizkoa da ordea kontua. Errealitatea beti baitoa edozein fikzio baino harago. Beste batzuek ere esana dute hitzak ez direla iristen, hitzak ez direla nahikoa, hitzek ez dutela osotarako ahalmenik errealitatea bere izaera guztizkoan erakusteko.\nHistoriako gertakari handiak errazago eta argiago adierazten dira seguru asko eguneroko bizipen txikiak baino. Ez nuke antzinako greziar haienen antzeko tragediarik egin nahi zumitz haiekin, baina harri handien bezala txikien azpian aurkitzen dira bidean mamorro deskribagaitzak, ukitzeak atzera eragiten digutenak. Esanezinak nonahi.\nEsatea ez-izatea da beharbada, eta izatez badena ezin esan... Esangaitza; esanera ezin ekarria.\n«Ezin-esanaren miña; miñaren ezin esana» idatzi zuen Orixek amari eskainitako poema batean. Beste modu batekoa baina esan ezina izango zuen Gurseko kontzentrazio barrutian ere. Horregatik bururatu zitzaion seguru asko Idorreria izeneko poema eskatologikoa horren ederra:\nKanta behar dut dakizun nekea.\nHalako nekerik nehon badea?\nHirugarren batek, haren zortea!,\nZazpiko sortatik lehena baizik ez da, baina zenbat esaten duen Orixeren poema horrek Gurseko bizimodu hartaz! Umore aldarteetarako egina dirudien arren, poemak badu izan funts serioa. Honela dio Josune Olabarriak: «Erdi txantxetan egina ematen duen poema honen harira kontatuko dizut: gure aitak esaten zuen makinatxo gizon ikusi zituela gerra ostean idorreriaz gaixotu eta hilak, idorreriaz egindako indarrak lehertzen zituen gizonak eta osasun ondorio larriak sortu».\nExajeratua esan lezake norbaitek, gehiegikeria, baina hamabostean edo hilean behingo obramenduarena aipatu izan dute beste kronika batzuek ere. Eta egingo nuke errealitatea urrunago zihoala.